cyanic-selkie/wikianc huggingface dataset:
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཡི་གེ་སྤྱིའི་རྣམ་བཞག
འ་ཡིག་ཁ་ག་ཆ་ཇ་ཐ།།
ད་ཕ་བ་ཚ་ཛ་སྟེ་བཅུ།།
ར་ལ་ས་ཡི་མགོ་ཅན་དང་།།
ཡ་ར་ལ་ཝའི་འདོགས་ཅན་བཅས།།
ར་མགོ་བཅུ་གཉིས་ལ་མགོ་བཅུ།།
ས་མགོ་བཅུ་གཅིག་ཡ་བཏགས་བདུན།།
ར་བཏགས་བཅུ་གཅིག་ལ་བཏགས་དྲུག།
ཝ་ཟུར་ཅན་ནི་བཅུ་གཉིས་སོ།།
རྣམ་དབྱེ་དང་ཚིག་ཕྲད།
རྣམ་དབྱེ་བརྒྱད་ནི་གོ་རིམ་བཞིན།།
དང་བོ་ངོ་བོ་གཉིས་པ་ལས།།
གསུམ་པ་བྱེད་པ་བཞི་བ་དགོས།།
ལྔ་བ་འབྱུང་ཁུངས་དྲུག་འབྲེལ།།
བདུན་པ་གནས་གཞི་བརྒྱད་པ་འབོད།།
གང་ཞིག་ངོ་བོ་ཙམ་བརྗོད་པ།།
རྣམ་དབྱེ་དང་བོ་ཡིན་ཏེ་དཔེར།།
བུམ་པ་ཀ་བ་ཞེས་བརྗོད་བཞིན།།
ཆོག་ཆོག་པོ་
ཆོག་ཆོག་པོ།
ཙོག་ཙོག་བྱས།
ཆོ་འཕྲུལ་གསུམ་
ཆོ་འཕྲུལ་གསུམ།
རྫུ་འཕྲུལ་ཀུན་བརྗོད་པ་རྗེས་སུ་བསྟན་པ་དེ། སྐུ་རྫུ་འཕྲུལ་གྱི་ཆོ་འཕྲུལ། གསུང་ཀུན་ཏུ་བརྗོད་པའི་ཆོ་འཕྲུལ། ཐུགས་རྗེས་སུ་བསྟན་པའི་ཆོ་འཕྲུལ་ལོ། །
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
རྣམ་དབྱེ་དང་ཚིག་ཕྲད།
དེ་དང་འབྲེལ་བའི་རྫོགས་ཚིག་ནི།།
གོ་ངོ་དོ་ནོ་བོ་མོ་འོ།།
རོ་ལོ་སོ་ཏོ་བཅུ་གཅིག་གོ།
སླར་སྡུད་ཟླ་སྡུད་ཅེས་ཀྱང་བྱ།།
ལ་དོན་རྣམ་པབདུན་ཡོད་དེ།།
སུ་རུ་དུ་ཏུ་ན་ར་ལ།།
གཉིས་པ་བཞི་བ་བདུན་པ་དང་།།
དེ་ཉིད་ཚེ་སྐབས་རྣམས་ལ་འཇུག།
ས་སུ་ག་བ་ད་དྲག་ཏུ།།
ང་ད་ན་མ་ར་ལ་དུ།།
འ་དང་མཐའ་རྟེན་མེད་མཐར་རུ།།
འདི་དང་ར་མཐའ་བྱ་བ་གཅིག།
ན་ལ་གཉིས་ནི་སྐབས་དང་སྦྱར།།
རྣམ་དབྱེ་སྦྱར་སའི་གཞི་དེ་ལ།།
བྱ་བ་བྱས་དང་བྱེད་པ་ཙམ།།
སྟོན་པ་རྣམ་དབྱེ་གཉིས་པ་ཡིན།།
རྣམ་དབྱེ་སྦྱར་སའི་གཞི་དེ་ཡི།།
ཆེད་དུའམ་དགོས་པ་སྟོན་པ་དེ།།
རྣམ་དབྱེ་བཞི་བ་དགོས་ཆེད་ཡིན།།
ཆོས་ཤིག་གནས་ཙམ་སྟོན་པ་དེ།།
རྣམ་དབྱེ་བདུན་པ་གནས་གཞི་ཡིན།།
རྣམ་དབྱེ་སྦྱར་ས་དེ་ཉིད་ཀྱི།།
ངོ་བོ་ཉིད་དུ་གྲུབ་སྟོན་པ།།
དེ་ཉིད་ཅེས་བྱའི་ཚིག་ཕྲད་དོ།།
དུས་ཙམ་སྟོན་པའི་ལ་དོན་དེ།།
ཚིག་ཕྲད་ཚེ་སྐབས་ཞེས་བྱ་ཡིན།།
དྲུག་པ་འབྲེལ་སྒྲ་ཁྱད་གཞི་དང་།།
ཁྱད་ཆོས་གང་དག་འབྲེལ་བྱེད་པའི།།
ཀྱི་གི་གྱི་འི་ཡི་ལྔ་བོ།།
རྣམ་དབྱེ་གསུམ་པ་བྱེད་པ་ནི།།
བྱེད་པོ་གང་གིས་བྱ་བ་ཞིག།
བྱས་དང་བྱེད་པ་སྟོན་བྱེད་པའི།།
ཀྱིས་གིས་གྱིས་འིས་ཡིས་རྣམས་སོ།།
ད་བ་ས་ཀྱི་ག་ང་གི།།
ན་མ་ར་ལའི་རྗེས་སུ་གྱི།།
འ་དང་མཐའ་རྟེན་མེད་མཐར་འི།།
རྒྱན་སྡུད་ཀྱང་འང་ཡང་གསུམ་ནི།།
མཐུན་དང་མི་མཐུན་ཆོས་གཉིས་ནི།།
གཞི་གཅིག་ལ་ནི་ཉེར་སྡུད་ཅིང་།།
ཁྱད་པར་ཚིག་གི་མཛེས་བྱེད་ལ།།
མཐུན་དང་མི་མཐུན་རྒྱན་གཉིས་ཟེར།།
ག་ད་བ་ས་ད་དྲག་མཐར།།
ཀྱང་ཐོབ་ང་ན་མ་ར་ལའི།།
མཐའ་རུ་ཡང་ནི་སྦྱོར་བ་སྟེ།།
རྗེས་འཇུག་མེད་དང་འ་ཡིག་མཐར།།
ཡང་ནི་བསྐྱར་དང་བསྣན་ལའང་འཇུག།
སྟེ་ཏེ་དེ་གསུམ་ནས་ལ་བཅས།།
བསྟན་བྱ་ཚིག་གི་ལྷག་མ་ཙམ།།
འདྲེན་པའི་ལྷག་བཅས་ལ་འཇུག་གོ།།
ད་དེ་ན་ར་ལ་ས་དང་།།
ད་དྲག་ཅན་མཐར་ཏེ་རྐྱང་འཐོབ།།
ག་ང་བ་མ་འ་རྣམས་དང་།།
མཐའ་རྟེན་མེད་མཐར་ས་སྟེ་འཐོབ།།
ལ་དང་ནས་ནི་རང་དབང་ཅན།།
འབྱེད་སྡུད་སྐབས་སུ་རྗེས་འཇུག་བཅུ།།
རང་འདྲར་མ་ཡིག་སྦྱར་བ་དང་།།
ནས་ལས་གཉིས་ནི་འབྱུང་ཁུངས་དང་།།
དགར་དང་སྡུད་པ་གསུམ་ལ་འཇུག།
གང་ཞིག་གང་ལས་བྱུང་སྟོན་པའི།།
ནས་ལས་གཉིས་ནི་འབྱུང་ཁུངས་ཡིན།།
ཀྱེ་དང་ཀྭ་ཡེ་འབོད་པའི་སྒྲ།།
སྐབས་འགར་མཐའ་མར་སྦྱར་བའང་ཡོད།།
ཚིག་ཕྲད་རང་དབང་ཅན་དང་ཚེག་ཤད་སྦྱོར་ཚུལ།
ནི་སྒྲ་དགར་དང་ནན་ཏན་གྱི།།
བརྣན་པ་གཉིས་ལ་འཇུག་པ་ཡིན།།
དང་སྒྲ་སྡུད་དང་འབྱེད་པ་དང་།།
རྒྱུ་མཚན་ཚེ་སྐབས་གདམས་ངག་ལྔའོ།།
གང་སུ་ཅི་ཇི་སྤྱི་སྒྲ་ཡིན།།
གང་ནི་ཀུན་གྱི་སྤྱི་སྒྲ་ལ།།
སུ་སྒྲ་གང་ཟག་ཅི་ཇི་གཉིས།།
རིམ་བཞིན་དོན་དང་དཔེའི་སྤྱི་སྒྲ།།
པ་བ་པོ་བོ་ཅན་ལྡན་རྣམས།།
བདག་པོ་སྟོན་བྱེད་བདག་སྒྲ་ཡིན།།
ག་ད་ན་བ་མ་ས་དང་།།
ད་དྲག་ཅན་མཐར་པ་དང་པོ།།
ང་འ་ར་ལ་མཐའ་མེད་མཐར།།
བ་དང་བོ་ཉིད་སྦྱོར་བའོ།།
ཅན་ལྡན་ངེས་མེད་སྐབས་དང་སྦྱར།།
མ་མི་མེད་མིན་རྣམས་དགག་སྒྲ།།
མ་མི་གཉིས་ནི་སྔོན་ལ་སྦྱར།།
མེད་མིན་གཉིས་ནི་མིང་མཐར་སྦྱོར།།
དེ་སྒྲ་དོན་དགུ་ལ་འཇུག་སྟེ།།
ཐ་སྙད་དབང་དུ་བྱས་པ་གསུམ།།
དངོས་པོའི་དབང་དུ་བྱས་པ་བཞི།།
དུས་ཀྱི་དབང་གིས་གཉིས་ཏེ་དགུ།།
དང་བོ་ཐ་སྙད་འདས་པ་དང་།།
རྣམ་གྲངས་གཞན་བརྗོད་ལྷག་བཅས་གསུམ།།
གཉིས་པ་བདེན་དང་གསང་བ་དང་།།
བདག་གི་བ་དང་ཕ་རོལ་བཞི།།
གསུམ་པ་འདས་དང་མ་འོངས་གཉིས།།
ད་ལྟ་བ་ལ་མི་འཇུག་གོ།།
འདི་ཞེས་བྱ་བའི་ཚིག་ཕྲད་དེ།།
ཆོད་ཡིག་འབའ་ཅན་
ཆོད་ཡིག་འབའ་ཅན།
སེམས་ཐག་ཆོད་པའི་ཡི་གེ་འབའ་ཉེས་ཀྱི་གྲངས་ཚད་ཡོད་པ།
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཚིག་ཕྲད་རང་དབང་ཅན་དང་ཚེག་ཤད་སྦྱོར་ཚུལ།
དུས་གསུམ་ནང་ནས་ད་ལྟ་བ།།
ཉེ་བ་ཁོ་ནར་འཇུག་པ་ཡིན།།
མངོན་ལྐོག་གཉིས་ལས་མངོན་གྱུར་དང་།།
བདག་གཞན་གཉིས་ལས་གཞན་ལ་འཇུག།
འདི་སྒྲ་ལ་ནི་ཉེ་ཚིག་དང་།།
དེ་སྒྲར་རིང་ཚིག་ཟེར་བའོ།།
ད་ཞེས་བྱ་བའི་ཚིག་ཕྲད་དེ།།
བརྗོད་བྱ་སྟོན་པ་སྐབས་བབ་པའི།།
ཚིག་ཕྲད་ཡིན་ཕྱིར་དུས་གསུམ་གྱི།།
ད་ལྟ་བ་ལ་འཇུག་པ་ཡིན།།
འདས་དང་མ་འོངས་ལ་མི་སྦྱོར།།
ག་ད་བ་དང་ད་དྲག་མཐར།།
ཆོག་ཏུ་མེད་པ་བཅུ་
ཆོག་ཏུ་མེད་པ་བཅུ།
རབ་བྱུང་གིས་བསྙེན་པར་རྫོགས་པ། ངེས་པར་འཇུག་པས་བསྙེན་པར་རྫོགས་པ། ཚུར་ཤོག་གིས་བསྙེན་པར་རྫོགས་པ། སྟོན་པ་ཁས་བླངས་པས་བསྙེན་པར་རྫོགས་པ། དྲི་བས་བསྙེན་པར་རྫོགས་པ། ལྕི་ཆོས་ཁས་བླངས་པས་བསྙེན་པར་རྫོགས་པ། འཕྲིན་ཆོག་གི་སྒོ་ནས་བསྙེན་པར་རྫོགས་པ། ལྔ་ཚོགས་ཀྱིས་བསྙེན་པར་རྫོགས་པ། བཅུ་ཚོགས་ཀྱིས་བསྙེན་པར་རྫོགས་པ། སྐྱབས་སུ་འགྲོ་བས་བསྙེན་པར་རྫོགས་པ། ཞེས་སོ། །
ཆོས་ཀྱི་ཁུངས་འབྱིན་པ་
ཆོས་ཀྱི་ཁུངས་འབྱིན་པ།
སངས་རྒྱས་ཆོས་ལུགས་ཀྱི་ལམ་སྲོལ་ཐོག་མར་བཙུགས་པ།
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཚིག་ཕྲད་རང་དབང་ཅན་དང་ཚེག་ཤད་སྦྱོར་ཚུལ།
ཅིང་ཅེས་ཅེ་འོ་ཅེ་ན་ཅིག།
ང་ན་མ་འ་ར་ལ་དང་།།
མཐའ་རྟེན་མེད་པའི་རྗེས་དག་ཏུ།།
ས་མཐར་དམིགས་བསལ་ཞེས་མ་གཏོགས།།
ཤིང་ཤེས་ཤེ་འོ་ཤེ་ན་ཤིག།
འོ་འུ་འམ་གྱི་ཚེག་ཁྱིམ་ཡང་།།
རྐང་བ་སྐོང་དང་མི་སྐོང་དབྱེ།།
འཕགས་ཡུལ་ཡི་གེ་ཇི་བཞིན་དུ།།
ཡིག་མགོར་དབུ་ཁྱུད་འབྲི་སྲོལ་ཡོད།།
ལྷུག་པའི་རྣམ་གྲངས་སོ་སོ་དང་།།
ཆོ་འཕྲུལ་དུས་ཆེན་
ཆོ་འཕྲུལ་དུས་ཆེན།
འདི་བཅོམ་ལྡན་འདས་སངས་རྒྱས་ནས་ལོ་གང་གི་དུས་སུ་བྱུང་ཞེ་ན། འདུལ་བ་ལུང་གི་ཚིག་རིས་རྣམས་ལ་བརྟགས་ན། སངས་རྒྱས་ནས་ལོ་དྲུག་པ་ལ་ཡབ་སྲས་མཇལ་འཕྲད་མཛད། ལོ་བདུན་པ་ལ་ཆོ་འཕྲུལ་ཆེན་པོ་བསྟན། དེ་ལོར་འདུ་འཛི་ཆེ་བའི་རྐྱེན་གྱིས་དེ་འགོག་ཆེད་དང་། ཡུམ་ལྷ་གནས་སུ་སྐྱེས་པ་དེར་དྲིན་ལན་གསབ་ཆེད་སུམ་ཅུ་རྩ་གསུམ་དུ་བྱོན་ནས་དབྱར་གནས་མཛད་པར་འདུལ་བ་ལུང་གི་དགེ་སློང་མས་སྟོན་པའི་མདུན་དུ་རྫུ་འཕྲུལ་བསྟན་པའི་ལྟུང་བའི་གླེང་གཞིའི་སྐབས་སུ་གསལ་བས་སྐབས་དེར་མུ་སྟེགས་རྫོགས་བྱེད་ཤི་ཟིན་པ་དང་དགེ་སློང་ལྷས་བྱིན་གྱིས་མཚམས་མེད་གསུམ་བྱས་ཟིན་པ་ཡིན་ནམ་བརྟག
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཚིག་ཕྲད་རང་དབང་ཅན་དང་ཚེག་ཤད་སྦྱོར་ཚུལ།
ཚིགས་སུ་བཅད་པའི་རྐང་མཐའ་དང་།།
རྫོགས་ཚིག་ཅན་མཐར་ཉིས་ཤད་བྱ།།
སྡེ་ཚན་ཆེན་པོ་རྫོགས་མཚམས་དང་།།
ལེའུ་མཚམས་ལྟ་བུར་བཞི་ཤད་འཐོབ།།
ཕྱི་རྐང་ཅན་གྱི་ཡི་གེ་རྣམས།།
རྐང་མཐར་ང་ཡིག་མ་གཏོགས་པའི།།
ཤད་གོང་རྣམས་སུ་ཕྱི་ཚེག་སྤངས།།
ཆོག་ཐུ(ཧན)ཁང་
ཆོག་ཐུ(ཧན)ཁང་།
ཆོག་ཐུ་ཧན་ཞེས་སྔར་གུ་ཤྲི་ཧན་གྱི་དུས་སྐབས་སུ་ཁལ་ཁ(ཧལ་ཧ)དང་ཨོ་རོད་འཁྲུག་རྗེས་ཆ་ཧར་གྱི་ཆོག་ཐུ་སོགས་ཧལ་ཧའི་ཡུལ་དུ་ཡོང་བ་ནང་འཁྲུག་གི་རྒྱུར་སོང་བས་ཁལ་ཁ་ཡོངས་ནས་ཁོ་རང་དམག་མི་དང་བཅས་པ་ཡུལ་བསྐྲད་དེ་མཚོ་སྔོན་དུ་ཡོང་བ་རྗེས་སུ་གུ་ཤྲི་ཧན་གྱི་དམག་གིས་བསད་པ་དེ་ཡིན་ཅིང་། ཧན་ལ་ཁང་ཞེས་ཡོང་དོན་ནི་སོག་སྐད་ཀྱི་ཧ་ལ་བོད་སྐད་ཀྱི་སྒྲ་ཁ་དང་། སོག་སྐད་ཀྱི་ན་ལ་བོད་སྐད་ཀྱི་སྒྲ་ང་ཐོན་པ་སོགས་ལ་ཁང་ཞེས་དེ་ལྟར་བྱུང་ངོ་།
ཡི་གེ་སྤྱི་རྣམ་བློ་གསལ་འཇུག་ངོགས་ཀྱྱི་སུམ་ཅུ་བའི་སྡོམ་ཚིག
ཚིག་ཕྲད་རང་དབང་ཅན་དང་ཚེག་ཤད་སྦྱོར་ཚུལ།
རིན་ཆེན་སྤུངས་ཤད་སྦྲུལ་ཤད་དག།
སྐབས་ཐོབ་སྦྱར་ཚུལ་ཤེས་པར་བྱ།།
ཞེས་པ་འདི་ནི་དམུ་དགེ་བསམ་གཏན་རྒྱ་མཚོས་མཛད་པའི་བོད་ཀྱི་ཡི་གེ་སྤྱི་རྣམ་བློ་གསལ་འཇུག་ངོགས་ལས་བཏུས།
ཆོས་ཀྱི་འཁོར་ལོ་བསྐོར་
ཆོས་ཀྱི་འཁོར་ལོ་བསྐོར།
ཆོས་གསུངས་པ།
ཆོས་ཀྱི་རྒྱལ་ཚབ་
ཆོས་ཀྱི་རྒྱལ་ཚབ།
བླ་མས་རང་ཉིད་ཆོས་རྒྱུན་འཛིན་པའི་བདག་པོར་བསྐོས་པ།
ཆོས་ཀྱི་རྒྱལ་པོ་མེ་ལོང་བཞིན་
ཆོས་ཀྱི་རྒྱལ་པོ་མེ་ལོང་བཞིན།
（རྒྱལ་པོ་མེ་ལོང་གདོང）རྒྱ་གར་གྱི་ལོ་རྒྱུས་སུ་སྔར་རྒྱལ་པོ་མེ་ལོང་གདོང་ཟེར་བ་ཁྲིམས་ཤིན་ཏུ་དྲང་པོར་གཅོད་པ་ཞིག་བྱུང་བའི་བཤད་སྲོལ་ཡོད་པའི་དེ་སྐབས་འདིར་དཔེར་བླངས་པ་ཡིན། རྒྱལ་པོ་མེ་ལོང་གདོང་གི་གཏམ་རྒྱུད《སྐྱེས་རབས་དཔག་བསམ་འཁྲི་ཤིང》ལེའུ་བཅོ་བརྒྱད་པར་གསལ།
ཆོས་ཀྱི་བདག་འཛིན་
ཆོས་ཀྱི་བདག་འཛིན།
གཟུགས་དང་གཟུགས་འཛིན་ཚད་མ་རྫས་གཞན་དུ་འཛིན་པ་དང་། གཟུགས་གཟུགས་འཛིན་རྟོག་པའི་ཞེན་གཞིར་རང་གི་མཚན་ཉིད་ཀྱིས་གྲུབ་པར་འཛིན་པ་རྣམས་སོ། །
ཆོས་ཀྱི་བདག་མེད་ཕྲ་རགས་
ཆོས་ཀྱི་བདག་མེད་ཕྲ་རགས།
བྱེ་བྲག་པ་དང་མདོ་སྡེ་པ་གཉིས་ཀྱིས་ཆོས་ཀྱི་བདག་མེད་ཕྲ་རགས་ཀྱི་རྣམ་བཞག་ཁས་མི་ལེན་ཏེ། གཞི་གྲུབ་ན་ཆོས་བདག་ཡིན་པས་ཁྱབ་པར་འདོད་པའི་ཕྱིར། འོན་ཀྱང་དེ་གཉིས་ཀྱིས་གང་ཟག་གི་བདག་མེད་ཕྲ་རགས་ཀྱི་རྣམ་བཞག་འཇོག་པར་བྱེད་དེ། གང་ཟག་རྟག་གཅིག་རང་དབང་ཅན་གྱིས་སྟོང་པ་གང་ཟག་གི་བདག་མེད་རགས་པ་དང་། གང་ཟག་རང་རྐྱ་ཐུབ་པའི་རྫས་ཡོད་ཀྱིས་སྟོང་པ་གང་ཟག་གི་བདག་མེད་ཕྲ་མོར་འཇོག་ཅིང་། ཐལ་འགྱུར་མ་གཏོགས་རང་རྒྱུད་པ་དང་། སེམས་ཙམ་པ། མདོ་སྡེ་པ། བྱེ་བྲག་སྨྲ་བ་བཞི་ཀས་གང་ཟག་གི་བདག་མེད་ཕྲ་རགས་འཇོག་ཚུལ་མཚུངས་པ་ཡིན།
ཆོས་ཀྱི་བདག་མེད་
ཆོས་ཀྱི་བདག་མེད།
རྣལ་འབྱོར་སྤྱོད་པའི་དབུ་མ་རང་རྒྱུད་པས་གང་ཟག་གི་བདག་མེད་ཕྲ་རགས་འདོད་ཚུལ་བྱེ་བྲག་པ་དང་མདོ་སྡེ་པ་དང་འདྲ་ལ། ཆོས་ཀྱི་བདག་མེད་ལ་གཟུང་འཛིན་གཉིས་སྟོང་དང་། རང་འཛིན་རྟོག་པའི་ཞེན་གཞིར་རང་གི་མཚན་ཉིད་ཀྱིས་གྲུབ་པས་སྟོང་པ་རྣམས་ནི་ཆོས་ཀྱི་བདག་མེད་རགས་པ་དང་། ཆོས་ཐམས་ཅད་བདེན་གྲུབ་ཀྱིས་སྟོང་པའི་སྟོང་ཉིད་དང་། དོན་དམ་བདེན་པ་རྣམས་ཆོས་ཀྱི་བདག་མེད་ཕྲ་མོར་འདོད་དོ། །བདག་མེད་གཉིས་ཀྱང་དགག་བྱའི་སྒོ་ནས་འབྱེད་པ་ཡིན་གྱི་སྟོང་གཞིའི་སྒོ་ནས་འབྱེད་པ་མ་ཡིན་ཏེ། གཞི་གང་ཟག་གི་སྟེང་དུ་དགག་བྱ་བདེན་གྲུབ་བཀག་པ་དེ་ཆོས་ཀྱི་བདག་མེད་ཕྲ་མོ་དང་། གཞི་གང་ཟག་གི་སྟེང་དུ་རང་རྐྱ་ཐུབ་པའི་རྫས་ཡོད་དུ་གྲུབ་པ་བཀག་པ་དེ་གང་ཟག་གི་བདག་མེད་ཕྲ་མོ་ཡིན་པའི་ཕྱིར།
ཆོས་ཀྱི་བདག་གཞི་
ཆོས་ཀྱི་བདག་གཞི།
གཟུང་འཛིན་རྫས་གཞན་དུ་གྲུབ་པ། རྡུལ་ཆ་མེད་བསགས་པའི་རིགས་པ། གཟུགས་ཀྱི་ཕྱི་རོལ་དུ་གྲུབ་པ། རང་འཛིན་རྟོག་པའི་ཞེན་གཞིར་རང་མཚན་གྱིས་གྲུབ་པའོ། །
ཆོས་ཀྱི་སྡེ་ཆེན་པོ་རྣམ་པ་བཞི་
ཆོས་ཀྱི་སྡེ་ཆེན་པོ་རྣམ་པ་བཞི།
གདན་ས་ཆེན་པོ་གསུམ་ཟེར་བ་ནི། སེ་ར། འབྲས་སྤུངས། དགའ་ལྡན། དབུས་ཀྱི་གདན་ས་ཆེན་པོ་གསུམ་ཡིན་ཅིང་། དེའི་སྟེང་དུ་གཙང་ཁུལ་གྱི་གདན་ས་བཀྲ་ཤིས་ལྷུན་པོ་བསྣན་པས་བཞི་ཡིན་ལ། གདན་ས་ཞེས་པའི་དོན་ཡང་། ཕྱོགས་མཐའ་ནས་འདུས་པའི་མཁས་པ་མང་པོ་མཚན་ཉིད་ཀྱི་གཞུང་ལ་སློབ་གཉེར་མཛད་ཅིང་བཞུགས་པའི་གནས་ཡིན་པས་ན་མིང་དེ་ལྟར་བཏགས།
ཇི་སྡེ་གླིང་
ཇི་སྡེ་གླིང་།
དེ་སྔ་ལྷ་ས་གཙུག་ལག་ཁང་མདུན་གྱི་ཁང་རྙིང་ཞིག་གི་མིང་ཡིན་ཅིང་། དེའི་སྐོར་ཞིབ་ཕྲ་གཤམ་དུ་ཇུས་འདིང་གནས་ཞེས་པར་གཟིགས།
ཆོས་ཀྱི་སྡོམ་བཞི་
ཆོས་ཀྱི་སྡོམ་བཞི།
འདུས་བྱས་ཐམས་ཅད་མི་རྟག་པ། ཟག་བཅས་ཐམས་ཅད་སྡུག་བསྔལ་བ། ཆོས་ཐམས་བཅད་སྟོང་ཞིང་བདག་མེད་པ། མྱ་ངན་ལས་འདས་པ་ཞི་བ་སྟེ་བཞིའོ། །
རིན་པོ་ཆེ་སྔོན་མ་གྲྭ་སར་བཞུགས་དུས་དགུང་ལོ་ག་ཚོད་ཡིན་ནམ
རིན་པོ་ཆེ་སྔོན་མ་གྲྭ་སར་བཞུགས་དུས་དགུང་ལོ་ག་ཚོད་ཡིན་ནམ ང་གྲྭ་སར་སྡོད་དུས་ལོ་བཅུ་ཡིན། འབྲས་སྤུངས་ལ་བཞུགས་གནང་བ་ཡིན་ནམ ལགས། འབྲས་སྤུངས་ལ་བསྡད་པ་ཡིན།
ཆོས་ཀྱི་འཁོར་ལོ་
ཆོས་ཀྱི་འཁོར་ལོ།
ཆོས་ཀྱི་འཁོར་ལོ་ཞེས་པ་ཆོས་དང་འཁོར་ལོ་གཉིས་དཔེ་དོན་སྦྱར་བ་སྟེ། དཔེར་ན། སངས་རྒྱས་ཀྱིས་ཆོས་གསུངས། དེའི་སློབ་མས་ཀྱང་སློབ་མ་གཞན་ལ་གསུངས་པ་དེ། འཁོར་ལོའི་རྩིབས་གཅིག་ནས་གཅིག་ཏུ་བརྒྱུད་དེ་འཁོར་བ་དང་འདྲ་བའི་དོན། དེའི་དཔེ། དགེ་རྒན་གྱིས་དགེ་ཕྲུག་དང་། དགེ་ཕྲུག་དེས་ཁོ་རང་གི་དགེ་ཕྲུག་སོགས་མང་པོ་ལ་བརྒྱུད་ནས་འཁོར་འགྲོ་བ་དང་འདྲའོ། །གོ་དོན་ཟབ་གྱི་དབང་དུ་བྱས་ན། ཐབས་ལ་མཁས་ཤིང་ཐུགས་རྗེ་ཅན་གྱི་སྟོན་པས་གདུལ་བྱ་རིགས་ཅན་གསུམ་ལ་རང་རང་གི་སྐལ་བ་དང་འཚམས་པའི་སྲིད་པའི་ནད་བརྒྱ་འཇོམས་ཤིང་ཐར་པ་དང་ཐམས་ཅད་མཁྱེན་པའི་གོ་འཕང་འཐོབ་པའི་ཕྱིར་དུ་བརྗོད་བྱ་བསླབ་པ་གསུམ་གྱི་བསྡུས་པའི་ངག་གི་གདམས་པ་རྣམས་ནི་ཆོས་སྟེ། དེ་ནི་འཁོར་ལོ་རིན་པོ་ཆེ་དང་ཁྱད་ཆོས་མཚུངས་པ་ནི་གདུལ་བྱའི་མི་མཐུན་ཕྱོགས་འཇོམས་ནུས་པ་དང་། ལམ་རྣམས་སུ་འདོར་ཞིང་འཇུག་པ། མྱུར་དུ་འགྲོ་བ་དང་། འཁོར་ལོར་འཛིན་བྱེད་ཀྱི་ལྟེ་བ་དང་། གཅོད་པའི་རྩིབས་དང་། སྡུད་བྱེད་མུ་འཁྱུད་གསུམ་དུ་བསྡུས་པ་བཞིན་དམ་ཆོས་ལ་ཡང་བརྗོད་བྱ་ཚུལ་ཁྲིམས་དང་། ཏིང་ངེ་འཛིན། ཤེས་རབ་ཀྱི་བསླབ་པ་གསུམ་གྱི་བདག་ཉིད་ཅན་གྱི་སྡེ་སྣོད་གསུམ་དུ་བསྡུས་པ་བཅས་ཀྱི་ཆོས་མཚུངས་པས་ཆོས་ཀྱི་འཁོར་ལོ་ཞེས་བྱའོ། །
ཆོས་
ཆོས།
ཆོས་ཞེས་པར་གོ་དོན་མི་འདྲ་བ་མང་པོ་ཡོད་ཀྱང་སྤྱིར་ན་ཆོས་ནི་དཀོན་མཆོག་གསུམ་གྱི་ནང་གི་ཆོས་དཀོན་མཆོག་སྟེ་ཆོས་དངོས་ནི་རང་བརྒྱུད་ཀྱི་ཉོན་རྨོངས་སྤངས་པའི་འགོག་པ་དང་། ཉོན་རྨོངས་དེ་སྤོངས་བྱེད་ཀྱི་ལམ་དེ་ཉིད་ཡིན་ཅིང་། དེ་ལ་རྟོགས་པའི་ཆོས་ཟེར་བ་དང་། རྟོགས་པའི་ཆོས་དེ་མཚོན་བྱེད་ཀྱི་གསུང་རབ་གླེགས་བམ་རྣམས་ནི་ཐོས་བསམ་བྱ་བའི་གཞི་ཡིན་པས་ལུང་གི་ཆོས་དཀོན་མཆོག་ཟེར། སྤྱིར་ཆོས་ལ་ལེགས་སྦྱར་སྐད་དུ་དྷརྨ་dharmaཞེས་པ་དང་། དེའི་དོན་ནི་འཛིན་པས་ན་ཆོས་ཞེས་བྱ་ལ། འདོད་འཇོ་ལས། ཐམས་ཅད་འཛིན་པས་ན་དྷརྨ་སྟེ་ཆོས་སོ། །ཞེས་གསུངས། དཔེར་ན་ཤེས་བྱ་ལ་ཆོས་ཞེས་བརྗོད་པའི་རྒྱུ་མཚན་ནི་རང་གི་མཚན་ཉིད་འཛིན་པས་ན་དེ་ལྟར་བརྗོད། དེས་ན་ཆོས་ཞེས་བྱ་བའི་སྒྲ་དེ་དོན་བཅུ་ལ་འཇུག་སྟེ 《རྣམ་བཤད་རིག་པར》ཆོས་ནི་ཤེས་བྱ་ལམ་དང་ནི། །མྱ་ངན་འདས་དང་ཡིད་ཀྱི་ཡུལ། །བསོད་ནམས་ཚེ་དང་གསུང་རབ་དང་། །འབྱུང་འགྱུར་ངེས་དང་ཆོས་ལུགས་ལའོ། །ཞེས་གསུངས། དེ་དག་ལས་མཆོག་ཏུ་གྱུར་པ་ནི་ལམ་དང་མྱང་འདས་དང་གསུང་རབ་རྣམས་ཡིན་ནོ། །རྫོགས་པའི་སངས་རྒྱས་བཅོམ་ལྡན་འདས་ཀྱིས་གདུལ་བྱ་རྣམས་ཀྱི་དོན་དུ་མཛད་པ་འཕྲིན་ལས་བསམ་གྱིས་མི་ཁྱབ་པ་ཞིག་བསྟན་པ་དེ་ཐམས་ཅད་ཀྱི་ནང་ནས་དམ་པའི་ཆོས་ཀྱི་འཁོར་ལོ་བསྐོར་བ་ནི་འཕྲིན་ལས་ཐམས་བཅད་ལས་ཆེས་ཁྱད་དུ་འཕགས་པའམ་མཆོག་ཏུ་གྱུར་པ་ཞིག་ཡིན། དེ་ལ་དམ་པའི་ཆོས་ཞེས་པ་ཇི་སྐད་དུ། སྡུག་བསྔལ་དག་ནི་ཐམས་ཅད་དང་། །སྒྲིབ་ཀུན་སེལ་བྱེད་དམ་པའི་ཆོས། །ཞེས་པ་ལྟར་གང་ལ་དམིགས་ན་ལུས་ཅན་རྣམས་ཀྱི་སྒྲིབ་པ་ཟད་པའི་ཐབས་སུ་གྱུར་པའི་རྣམ་དཀར་གྱི་ཡོན་ཏན་ཞིག་ལ་དམ་པའི་ཆོས་ཀྱི་མཚན་ཉིད་ཅེས་བརྗོད་པ་ཡིན། མཚན་གཞི་ནི་འགོག་ལམ་གྱིས་བསྡུས་པའི་ཟག་མེད་ཀྱི་ཆོས་རྣམས་དང་ཚད་ལྡན་གྱི་བཀའ་བསྟན་བཅོས་རྣམས་ཡིན། ལེགས་སྦྱར་སྐད་ཀྱི་དྷརྨ་ཞེས་པ་བོད་སྐད་དུ་དམ་པའི་ཆོས་ཞེས་པར་འཇུག་སྐབས་དེའི་སྒྲ་བཤད་ནི་དམ་པ་ནི་སྟོན་པ་སངས་རྒྱས་ཡིན་ལ་དེས་བསྟན་པའི་ཆོས་ཡིན་པས་དམ་པའི་ཆོས་སམ་ཡང་ན་སྐྱེས་བུ་དམ་པ་རྣམས་ཀྱིས་སྤྱད་པར་བྱ་བའི་ཆོས་ཡིན་པའི་ཕྱིར་དེ་སྐད་ཅེས་བྱའོ། །དམ་པའི་ཆོས་དེ་ལ་དབྱེ་ན། བརྗོད་བྱ་རྟོགས་པའི་དམ་པའི་ཆོས་དང་། རྗོད་བྱེད་ལུང་གི་དམ་པའི་ཆོས་གཉིས་ཏེ། མཛོད་ལས། སྟོན་པའི་དམ་ཆོས་རྣམ་གཉིས་ཏེ། །ལུང་དང་རྟོགས་པའི་བདག་ཉིད་དོ། །ཞེས་སོ། །
སྲོལ་རྒྱུན་དགུ་ཐུག་གམ་བརྟགས་དཔྱད་ཐུག་པ་
བོད་པ་ཚང་མས་ཟས་སྣ་དགུ་འཛོམས་དགོས་ཤིང་ལོ་རྙིང་གི་ཚེས་ཉེར་དགུ་ལ་འཐུང་དགོས་པས་འདི་ལ་དགུ་ཐུག་ཅེས་འབོད་ཅིང་མདོ་ཁམས་ཀྱི་ས་ཕྱོགས་འགའ་རེ་ནས་བརྟགས་དཔྱད་ཐུག་པ་ཡང་ཟེར། གང་ལྟར་བོད་ཀྱི་སྤྱི་ཚོགས་འཚོ་བའི་ཁྲོད་ནས་གོ་གནས་གལ་ཆེན་ཟིན་པའི་ལུགས་སྲོལ་འདི་ཡང་སྲོལ་རྒྱུན་རིག་གནས་ཤིག་ཡིན་མོད།  ད་ལྟ་འདིའི་ནང་དོན་སོགས་ཤེས་མཁན་ཧ་ཅང་ཉུང་ཞིང་ཉམས་ལ་ཉེ་བས་འདིར་རང་གི་ཤེས་ཚོད་ཙམ་ན་གཞོན་རྣམས་ལ་ངོ་སྤྲོད་ཅིག་བྱེད་པར་འདོད།
དེ་ཡང་ཐོག་མར་ཨ་ལགས་དུང་དཀར་ཚང་གི་གསུང་ལ་གཞི་བཅོལ་ན། ལོ་རྙིང་པའི་ཟླ་བ་མཐའ་མའི་ཚེས་29ཡི་དགོང་མོར་དགུ་ཐུག་ཅེས་པའི་བག་ཚ️་རྫས་དགུ་ཚང་བ་ཞིག་སྐོལ་བ་སྟེ་རྫས་དགུ་ནི་ཤ་དང་ཕྱུར་བ།  ལ་ཕུག  གྲོ་མ།  སྔོ་ཚོད།  གྲོ་ནས་སྲན་གསུམ་དང་ཚྭ་བཅས་ཡིན་ཞིང་དགུ་ཐུག་ཅེས་པ་ཚེས་ཉི་ཤུ་དགུའི་ཐུག་པ་ཡིན་པས་དགུ་ཐུག་ཅེས་དང་རྫས་དགུ་ལྡན་གྱི་ཐུག་པ་ཡིན་པས་ཀྱང་དེ་ལྟར་བརྗོད་པའོ། ། དགུ་ཐུག་གི་བག་ཚའི་ནང་དུ་བག་ཚ་གཞན་ལས་ཅུང་ཆེ་ཙམ་གྱི་ཉི་མ་དང་ཟླ་བ་སོགས་དབྱིབས་མི་འདྲ་བ་འགའ་ཞིག་དང་།  ཡང་དབྱིབས་བག་ཚ་གཞན་དང་མཚུངས་པ་ལ་གཞན་ལས་ཅུང་ཆེ་བ་ཁོག་པར་བལ་དང་དཀར་ཡོལ་སོགས་སྣ་རེ་བླུགས་པའི་བག་ཚ་ཡང་ཁ་ཅིག་བཟོས་ཏེ་དགོང་མོར་བག་ཚ་དེ་དག་ལས་གང་དང་གང་ཞིག་མི་སུ་དང་སུའི་ཕོར་པའི་ནང་ཐོན་པ་དེ་དང་དེའི་རང་གཤིས་དང་སྤྱོད་ལམ་སོགས་མཚོན་པར་ངོས་འཛིན་བྱེད་ཀྱི་ཡོད་པས།  ཐུག་པ་བླུག་མཁན་གྱིས་ཀྱང་ཟ་རུའམ་ཐུག་དཀྱོག་གིས་ཐུག་པ་བཅུ་སྐབས་མིག་གིས་མ་བལྟས་པར་བཅུས་ནས་བླུགས་ཀྱིན་ཡོད།  གོང་གསལ་དབྱིབས་དང་ཁོག་རྫས་མི་འདྲ་བ་སོ་སོའི་མིང་དང་དེ་དག་གི་མཚོན་དོན་བཅས་གཤམ་གསལ།  པག་ཚའམ་བག་ཚ་ནི་ཕྱེ་རིལ་རིལ་བཟོས་པའི་མིང་།  འདིར་དགུ་ཐུག་ནང་དུ་འཆར་ཡན་གྱི་བསམ་བློས་ཕྱུག་པའི་མི་གཤིས་བརྟགས་ཐབས་ཀྱི་རྩེད་མོ་ཞིག་ཡོད་པར་གསུང་འདུག་མོད། ཕལ་ཆེ་བ་མདོ་ཁམས་ཀྱི་ལུགས་དང་གཅིག་པར་མ་ཟད་ལྷ་སའི་དགུ་ཐུག་ནང་གི་བརྟགས་ཐབས་ཅུང་ཉུང་བས་དེའི་ཁར་མདོ་ཁམས་འབྲོག་ཕྱོགས་ཀྱི་བརྟགས་ཐབས་འགའ་ཡང་བསྣན་ནས་འདིར་ངོ་སྤྲོད་མདོར་བསྡུས་ཙམ་བྱ་བར་འདོད། འོན་ཀྱང་མདོ་ཁམས་རོང་ཕྱོགས་ཀྱི་བརྟགས་ཐབས་སོགས་འདིར་འདུས་མེད་པ་རྣམ་པ་ཚོས་མཁྱེན་པར་མཛོད།
མིང་། མཚོན་དོན། ས་པདྨ་འདབ་བརྒྱད། རླབས་ཆེན་གྱི་བྱ་བ་མཚོན། གནམ་འཁོར་ལོ་རྩེ་དགུ། དབང་ཤུགས་ཆེ་བ་མཚོན། གསེར་གྱི་ཉི་མ། གཟི་བརྗིད་ཆེ་བ་མཚོན།  དུང་གི་ཟླ་བ།  གཟུགས་མཛེས་པ་མཚོན།  ལྷ་སྐལ་གོར་བ། བསོད་ནམས་ཆེ་བ་མཚོན།  ཕྱག་མཚལ་བླ་མ།  ཆོས་བསོད་ཡོད་པ་མཚོན།  ཡི་གེ་པོ་ཏི། ཤེས་རབ་དང་ཡོན་ཏན་མཚོན།  རང་སྐལ་མཛོ་སྣ།  ལུགས་དང་མཐུན་པ་མཚོན།  གཅོས་རྐྱལ་མཛོ་སྣ། ཧེབ་རྒན་མཚོན།  བཟང་བོ་བསམ་དཀར།  མི་གཤིས་བཟང་བ་མཚོན།  ངན་པ་བསམ་ནག  མི་གཤིས་ངན་པ་མཚོན། ཀུན་དང་མཐུན་པ། མི་བྱམས་བརྩེ་ཅན་མཚོན། དཔའ་བོ་མདུང་བཟུང་།  སྙིང་གདོས་ཅན་མཚོན།  ཝ་མོ་ཕྱིར་ལྟས།  སྡར་མ་མཚོན། གཡོ་རྐྱལ་འཕོང་འཕྲུག ལེ་ལོ་ཅན་མཚོན།  གྲོད་པུ་སེར་བོ། ཕྱི་འཇམ་ནང་རྩུབ། སྲོག་ཆགས་རྒང་།  ཕྱི་རྩུབ་ནང་འཇམ།  ལུག་གི་བལ་དཀར། ཕྱི་འཇམ་ནང་འཇམ།  བཙན་པོ་ཕྱི་གཅུས། དགྲ་ལ་དཔའ་བ་མཚོན།  ཁྲེལ་མེད་ནང་གཅུས། གཉེན་ལ་སྡང་བ་མཚོན།  འབྲི་བརྒྱའི་ལག་ཚེ། ནོར་གནག་མང་བ་མཚོན།  རྟ་བརྒྱའི་ཁ་རུ། རྟ་འདོ་བ་མང་བ་མཚོན།  མཛོ་བརྒྱའི་སྣ་གཅུ།  མཛོ་ཁྱུང་དཀར་མང་བ་མཚོན།  རྒྱལ་པོའི་གསེར་སྒམ།  དབང་ཐང་ཆེ་བ་མཚོན།  ཚོང་བའི་དངུལ་སྒམ།  བསོད་ནམས་ཆེ་བ་མཚོན།  ཕྱུག་པོའི་མར་རྡོ། རྒྱུ་ནོར་ལྡན་པ་མཚོན། རྐུན་ལུ་མཆུ་ཕྱིས། རྐུན་མ་ཡིན་པ་མཚོན།  བློ་མང་རྩེ་དགུ། ཐབས་བཀོད་ལྡན་པ་མཚོན།  ཁ་མང་རྭ་ལྕེ། མཁའ་ཁ་དབྱེན་ཁ་མཚོན།  སྐྱིད་ལུ་རྐོ་རྐོ། མི་ཚེ་སྐྱིད་པོ་མཚོན། སྡུག་ལུ་འབུར་འབུར། མི་ཚེ་སྡུག་པོ་མཚོན།  དབྱུག་པ་མགོ་གཅོག  ཤེད་སྟོབས་ཅན་མཚོན།  སྡེར་ནང་སྡེར་འཇོག ཟས་བསོད་ཅན་མཚོན། ཕྱུག་པོའི་མདའ་དར། མི་ཕྱོར་བོ་མཚོན། སྤྲང་བོའི་དབྱུག་པ། མི་དབུལ་བོ་མཚོན། སྒྱེད་པུ་ཁ་སྐྱེལ།  སྒྱེད་པུ་ལ་འོ་བྱེད་དགོས། ཐོམ་བུ་མགོ་རྒྱག         ཐོམ་བུས་མགོ་ལ་རྒྱག་དགོས། ཊ་མ་རི། ངོ་གཉིས་མ་མཚོན། དུང་དཀར།  མི་སྙན་གྲགས་ཅན་མཚོན།
རགས་ཙམ་བཤད་ན་འདི་དག་ཡིན་ལ་ད་དུང་ས་ཆའི་སྲོལ་རྒྱུན་དང་འཚོ་ཐབས་མི་གཅིག་པས་བཤད་སྲོལ་མི་གཅིག་པ་ནི་ཡོད་ངེས་པས་དཔྱོད་ལྡན་ཤེས་མཁན་རྣམས་ཀྱིས་འདིར་ཁ་སྐོངས་རོགས་ཞུ། འདི་ནི་བརྟགས་ཐབས་ཙམ་མ་ཡིན་པར་བྱིས་པ་ཚོ་ལ་ཆུང་དུས་ནས་རང་མི་རིགས་ཀྱི་བསམ་བློའི་ནང་ནས་མི་གང་འདྲ་ཞིག་ཡིན་ན་ནི་ཡ་རབས་དང་གང་འདྲ་ཞིག་ནི་མ་རབས་ཡིན་པའི་བག་ཆགས་ཟབ་མོ་འཇོག་ཐུབ་པས་སྲོལ་རྒྱུན་གྱིས་སློབ་གསོ་བྱེད་ཐབས་ཤིག་ཀྱང་ཅི་ལ་མིན། དཔེར་ན་ཡ་ཧུ་ཏ་པ་བ་ཚོས་དཔེ་ཆར་སྦྲང་རྩི་བྱུག་ནས་བྱིས་པ་དཔེ་ཆར་དགའ་རུ་འཇུག་པ་དང་།  ཡེ་ཤུའི་ཆོས་ལུགས་པ་ཚོས་དཀོན་མཆོག་གི་ཕོ་ཉས་རྔན་པ་སྟེར་བའི་ཚུལ་གྱིས་དཀོན་མཆོག་ལ་ཡིད་ཆེས་དང་དགའ་རུ་འཇུག་པ་སོགས་དང་གཅིག་མཚུངས་མ་ཡིན་ནམ།
ད་དུང་དགུ་ཐུག་གི་གྲངས་ཀ་དགུ་དེ་བོད་དབུས་གཙང་གི་གནའ་སྲོལ་ལྟར་མཁས་དབང་དུང་དཀར་ཚང་གིས་གསུང་ཡོད་མོད། དེ་ཡང་མཐའ་གཅིག་ཏུ་མ་ངེས་ཤིང་ཡུལ་སོ་སོའི་ཟས་སྣ་དགུ་བོ་བརྩི་སྟངས་མི་འདྲ་བ་ཅུང་ཙམ་ཡོད་མོད། དེང་སྐབས་མི་ཅོལ་ཆུང་འགའ་རེས་མེ་ཁོག་གི་གད་སྙིགས་ཟས་སྣ་དག་བརྩི་བའམ་ཡང་དེ་དག་གིས་ཚབ་བྱས་ནས་དགུ་ཐུག་གི་གོ་ཆོད་པར་བྱེད་པ་ནི་མི་རུང་བར་སྙམ་ལ།  དེ་ཡང་རྒྱ་ཁོག་སྐོལ་བྱེད་ཀྱི་ཟ་མ་དེ་དག་ནི་རང་བྱུང་གི་ཟས་མ་ཡིན་པར་སྦྱར་བྱུང་གི་རྫས་ངན་ཡིན་པས་ལུས་ལ་གནོད་ཅིང་རྟེན་འབྲེལ་ཡང་མི་ཡག་གོ ། སྤྱིར་མཚོན་བྱེད་དག་གི་གཟུགས་དབྱིབས་ཕྱེ་ཡིས་བཅས་ནས་ཐུག་པའི་ནང་ལ་འཕེན་པའམ་ཡང་ན་མཚོན་བྱེད་དག་གི་མིང་ཡི་གེར་བྲིས་ནས་ཕྱེ་རིལ་གྱི་ཁུད་ལ་གཅུད་ནས་ཐུག་པའི་ནང་ལ་འཕེན་པའང་ཡོད་པས་རང་གིས་གང་བདེ་བྱས་ཀྱང་ཆོག་པར་སེམས་སོ། །
གངས་སུལ་གྱི་རོལ་དབྱངས།
བེ་རི་འཇིགས་མེད་ཀྱིས་རྩོམ་སྒྲིག་བྱས་པ།
༄༅། །ཀ་ཕྲེང་མི་འགྱུར་ཡིད་ཀྱི་དམ་བཅའ། ཀ་ཁས་དྲངས་བའི་ཨ་ཕ་དྲན་ཐེངས་ཞིག་༡ ཀ་ཁ་ངོ་སྤྲོད་དུ་གནང་ཞིང༌། །ཁ་ཟས་ལུས་གོས་སོགས་སྤྱིན་པོ། །ག་ནས་མནོ་བསམ་ཞིག་གཏོང་ན། །ང་ཡི་ཨ་ཕ་རང་དྲིན་ཆེ། ། ༢ ཅ་ཅོ་བཅོས་མ་ཡི་ཕྱོགས་ནས། །ཆ་མཉམ་ལས་ཞིག་ཀྱང་མ་བྱུང༌། །ཇ་མར་ཤ་ཐུད་སོགས་འཛོམས་ཀྱང༌། །ཉ་མོ་བྱི་ཐང་དུ་ལྷག་བྱུང༌། ། ༣ ཏུ་ལའི་བླ་མ་ཡིས་མགོན་ཡང༌། །ཐ་མ་ཁྱེད་དང་ཕྲན་བྲལ་བས། །ད་ལྟ་བདག་ཡིད་ཀྱི་དབུས་ན། །ན་བའི་ཟུག་རྔུ་ཞིག་རྒྱས་ཡོད། ། ༤ པ་ཕ་ཁྱེད་རང་གི་སེམས་ནང༌། །ཕ་སྤུན་ཞབས་ཞུ་སོགས་མེད་པར། །བ་ནེ་བུ་ནེ་ཡི་ངང་ནས། །མ་བསྡད་ཕྱིན་སོང་དེ་མ་བསམ། ། ༥ ཙ་གེ་ཙེ་གེའི་ངང་མིན་པར། །ཚ་གྲང་ག་འདྲ་ཞིག་མྱོང་ཡང༌། །ཛ་དྲག་ཤེས་ཡོན་ལ་འབད་བཞིན། །ཝ་ལེར་སེམས་ནང་དུ་བཞག་ཡོད། ། ༦ ཞ་ལྷམ་གྱོན་ཆས་ཀྱི་རིགས་དང༌། །ཟ་མའི་ཕྱོགས་རྣམས་ནི་འབད་མེད། །འ་འོར་འུར་སྒྲ་རང་བརྒྱག་མིན། །ཡ་མཚན་གང་འདོད་དེ་རགས་ཀྱིན། ། ༧ རྭ་བ་གངས་ཅན་གྱི་བོད་ལྗོངས། །ལ་མོའི་རྒྱབ་ཕྱོགས་སུ་ལྷག་སོང༌། །ཤ་རུས་གཅིག་པ་ཡི་སྤུན་ཟླ། །ས་ཕྱོགས་ག་འདྲ་ཞིག་ཕྱིན་ཡང༌། །ཧ་ཅང་སེམས་ནང་དུ་དྲན་གྱིན། །ཨ་སྡུག་སེམས་ནང་གི་སྐྱོ་སྡུག། ཧ་ཧུའི་ཆོ་ངེ་ཞིག་ཤོར་སོང༌། །ཨ་ཕ་དྲན་ཞོར་དུ་ཡིན་འགྲོ། འགོ་ཤུ་བསྟན་འཛིན་ཚེ་དཔག་༡༩༩༨།༡༡།༡༥ ཉིན་བྲིས།
ཀ་ཡེ་གསོན་དང་བོད་རིགས་ཀྱི་གཞོན་སྐྱེས། །ཁ་ཞེ་མེད་པའི་ཤེས་བྱ་ཡི་ཚལ་ལ། ། ག་དུས་ཡིན་ན་ཕྱི་བཤོལ་དེ་འདོར་ཏེ། །ང་ཚོར་དགོས་པའི་བརྩོན་འགྲུས་དེ་བརྩམས་དང༌། །
ཅ་ཅོའི་དོན་མེད་ལོང་གཏམ་དེ་མ་སྒྲོག། ཆ་ལུགས་མཐུན་པའི་ཡ་རབས་ཀྱི་སྲོལ་འཛིན། ། ཇ་ཆང་ལོངས་སྤྱོད་གནས་སྐབས་ཀྱི་དོན་ལ། །ཉ་རེ་དུས་ཚོད་འཕྲོ་ལྷག་དེ་མ་གཏོང༌། །
ཏ་ལའི་ལྟ་བུ་ཤེས་བྱ་ཡི་ཚལ་ལ། །ཐ་མ་ལེ་ལོ་རྣམ་གཡེང་དེ་འདོར་ཏེ། ། ད་ནས་བཟུང་སྟེ་ཡ་རབས་ཀྱི་རྗེས་སུ། །ཤ་གཞོན་ང་ཚོའི་རྟག་ཏུ་ལ་བརྩོན་དང༌། །
པ་ལྕོག་དཀྲིས་པའི་བོད་རིགས་ཀྱི་གཞོན་ནུ། །ཕ་ཡུལ་ཕྱོགས་ཀྱི་ཡ་རབས་ཀྱི་ལུགས་སྲོལ། ། བ་སོ་ཇི་བཞིན་བློ་ཡིད་ལ་ཤར་བས། །མ་མ་སྟེང་དུ་མཛེས་པ་ལ་བརྒྱན་ནོ། །
ར་སྤྲོད་བྱེད་ནས་རང་དབང་གི་རྟ་བདུན། །ལ་ཁར་ཤར་བའི་འབད་བརྩོན་གྱི་དུང་དཀར། ། ཤ་ཞེན་བཟུང་སྟེ་བདེན་དོན་གྱི་ཆེད་ལ། །ས་ཕྱོགས་གང་ཕྱིན་བདེན་ཚིག་དེ་སྨྲ་འོ།།
ཧ་ཧ་མ་སྒྲོག་གཞན་ཕན་གྱི་དོན་དུ། །ཨ་ཁ་མེད་པའི་ཉིན་མཚན་གྱི་ཀུན་ལ། ། སེམས་འདུལ་བག་ཕེབས་ཡ་རབས་དེ་བརྩོན་ན། །དགེ་བའི་འབྲས་བུ་ཡར་ངོ་ལྟར་འཕེལ་ལོ། །
༄༅། །འདི་དག་གི་ཆེད་དུ། གཉིད་མི་ཁུག་གསོག་སྒར་རྨ་སྲས་གསུང་རབ། སྤུན་ཟླ་མཚོ་འཚོ་གཞེས་ཀྱི་དབྱངས་རྟ་ཧྲིལ་བོ་འདི། བགྲོད་ལམ་གུ་དོག་པོ་ཞིག་གི་སྔ་རོལ་རེད། ཡོད་ཚད་དད་པ་དང་དག་སྣང་གིས་ཁྱེར་བའི་ཞིང་ཁམས་ན། ཐམས་ཅད་ལས་དབང་དང་རླུང་རྟ་ལ་རེ་བའི་རྣམ་ཤེས་འབུམ་ཕྲག་ཅིག་ད་དུང་གཉིད་འདུག་ན་ནིང་སྡེ་དཀྱིལ་ན་ལྷ་འདྲེ་མང་བའི་གཏམ་རྒྱུད་ཅིག་གིས། ད་ལོ་རི་གྲོང་ན་རྣམ་རྟོག་འདྲེ་མོས་མོ་བ་དང་ལྷ་བ་བཙལ་བཞིན། རྫུན་གཏམ་གྱི་ལྷག་མ་ལ་ཡིད་ཆེས་ངོམ་སྟེ། སང་ལོ་ཡང་འདི་ལྟར་འདས་དགོས་པ་ལས་དབང་ཞིག་དང་གོ་རིམ། ཞིག་ཏུ་སེམས་ནས། ཉམ་ཐག་དང་སྙིང་རྗེ་བའི་ལོ་ཟླ་གྲངས་མེད་ཅིག་ཐོབ་མེད་ཟིན་མེད་དུ། སྤུན་ཟླ་ཚོ། སྐྲ་ལོ་ཤད་མ་མྱོང་བའི་མི་རབས་འདི་སྙིང་མི་རྗེ་འམ། ལག་པ་ལྕི་འདམ་ལ་འཆིང་སྟེ། འབྲི་མོ་དང་འོ་མའི་འཚོ་བ་ལས་ནར་མ་སོན་ཏེ། ད་དུང༌། མེས་པོ་གླེན་པ་ཞིག་གི་བཀའ་ཁྲིམས་ལས། འདི་ལྟར་འཚོ་མོས་རེད། སྤུན་ཟླ་ཚོ། བཙོན་གྲོལ་གཏོང་རོགས། ཧ་ཅང་འཐག་པའི་མུན་ཁུང་དེ་ལས། སྐྱ སྤུན་ཟླ་ཚོ། འདི་ལྟར། བོད་པས་ཡིད་ཆེས་ཀྱིས་བཏེགས་པའི་འཇིག་བརྟེན་དེར། ང་འབྱོར་ཉིན་ནས། གཉིད་མི་ཁུག་པ་སྐར་ཆ་ཅིག་ཙམ་མ་ཡིན་ཏེ། མཚན་མོ་ཡང༌། དུས་གཏན་དུ། ལན་ཆགས་དེ་འདི་ལྟར་ལྕི་བས། སྙན་ངག་པ་སྡུག་གཏམ་དང་མཆི་མའི་ཀློང་ན་རང་ཤི་རྒྱག་མུན་པ་འདི་གཏིང་ཟབ་ཡིན་པས། སྙན་ངག་པ་གཉིད་མི་ཁུག་དབྱངས་ཅན་མ། འཇིག་རྟེན་འདི་ང་དང་མཉམ་དུ་ཁ་ལོ་སྒྱུར་ཤོག་དབྱངས་ཅན་མ། ལང་ཚོའི་མྱོས་བུམ་གྱིས་མི་སེམས་ལ་དྲོད་ཁོས་སྦར་ཤོག་དབྱངས་ཅན་མ། ཀི་ཧུ་ཧུ། སྐྲ ཡོད་ཚད་སྒྲོ་ལོ་ལ་འཁྲེང་བའི་སེམས་པ་བན་བུན་ཐམས་ཅད་ཨ་རི་ལ་དགའ་བའི་ཏིང་འཛིན་སྙོམ་པོ། སྤུན་ཟླ། སྒྲོ་ལོའི་བྲན་གཡོག་པ། དར་བབས་ཀྱི་ལང་ཚོ་སྒྲོ་ལོའི་གྲངས་འབོར་བར་ན་ཧ་ཅང་སྙི་བས་རང་ཉིད་རླུང་བུ་བཞིན། གང་སར་གཡོ་དགོས། གང་སར་འཁུར་མི་ཤེས་བའི་མི་ནག་ཚོ། གང་སར་སེམས་ཁྲེལ་ཆེ། ཡང་ན། མི་རིགས་དང་རིན་ཐང་གི་ཆེད་དུ། འདི་ལྟར་ན་ཟུག་ཁུར་བ་ཡིན་ནམ། སྤུན་ཟླ་ཚོ། བུ་ཆུང་འདི་སྨྱོས་འདུག་འདི་དག་གི་ཆེད་དུ་མུན་པ་ཧ་ཅང་འཐུག་ས་ན་༡།༢།༢༠༠༢ ཕ་སའི་ལྗོངས་རྒྱུ། སྨན་རིའི་གླིང༌། བྱ་འཕུར་ལྷུན་གྲུབ་རྒྱ་མཚོ། རབ་དཀར་དུང་གི་འོད་མདངས་རྫོགས་པ་བསིལ་ལྡན་གངས་རི་དཀར་པོའི་ལྗོངས། ། འཚེ་མེད་ཞི་བདེའི་ངང་པ་དཀར་པོ་ཉལ་འགྲོའི་ཀླུང་དུ་འཕྱོ་བའི་ཤུལ། ། དྭངས་གཙང་ཤེལ་དཀར་མཆོད་སྡོང་བརྩེགས་འདྲའི་སྨད་ཕྱོགས་ས་ཡི་ཐིག་ལེ་ན། ། ངེས་མེད་འཁྱམས་པའི་རྒྱལ་ཁམས་པ་ཡི་ཕ་ཡུལ་རྔ་བའི་ལྗོངས་རྒྱུ་ཡོད། །
བྱང་སེམས་ཞི་རྒྱུན་འོ་མ་བཏུང་བས་ལུས་ཀྱི་མེ་ཏོག་རབ་རྒྱས་ཤིང༌། ། དོན་གཉིས་སྦྲང་རྩིའི་དཔལ་ལ་སྲེད་པས་ལུགས་གཉིས་ཁྲིམས་ཀྱི་ལྟ་བ་མཐོ། ། རིག་བྱེད་ངག་གི་མགྲིན་པའི་ལམ་ནས་ཁུ་བྱུག་གླུ་སྒྲ་འཇོ་བ་རྣམས། ། ངེས་མེད་འཁྱམས་པའི་རྒྱལ་ཁམས་པ་ཡི་གངས་རིའི་བརྩེ་གླུ་སྐྱོར་གྲོགས་ཡིན། །
མཛེས་སྡུག་ཤེལ་དཀར་བྱུར་བུར་གཏམས་འདྲའི་གཞོང་ཆེན་སྤང་གི་ར་བ་ནས། ། གྱད་རྩལ་སུག་བཞིའི་གོམ་སྟབས་ལྕི་མོ་མཛེས་སྡུག་མེ་ཏོག་ལ་འཁྱུད་དེ། ། ལ་རྒྱའི་དཔུང་ཁྲག་སྙིང་ནས་བརྡོལ་བའི་མདུང་དམར་རྭ་རྣོན་འབྲོང་གཡག་རྣམས། ། ངེས་མེད་འཁྱམས་པའི་རྒྱལ་ཁམས་པ་ཡི་གཅེས་ནོར་ལ་རྒྱའི་བདག་པོ་ཡིན། །
བསིལ་ཆབ་བདུད་རྩིའི་བཞུར་སྒྲ་དྭངས་མོ་རྣ་བའི་བུ་ག་ལ་སྙན་ཞིང༌། ། ལུས་ཀྱི་ཕུང་ཁམས་བདེ་བའི་བཅུད་སྟེར་གསོ་བྱེད་སྨན་སྣ་དགུ་ཡིས་བསྲུབས། ། གང་སར་རྒྱུ་བའི་ཆུ་ཕྲན་ཆུ་མིག་ལྷུམ་ལྷུམ་འབེབས་པ་གཙང་བོའི་ཆབ། ། ངེས་མེད་འཁྱམས་པའི་རྒྱལ་ཁམས་པ་ཡི་ལུས་ཁམས་གསོ་བའི་སྨན་སྣ་ཡིན། །
ལོག་པར་ཕྱོགས་ཚེ་སྤྱན་གྱིས་གཡེལ་མ་མྱུར་དུ་བྱོན་པའི་གྲོགས་མཛད་ཅིང༌། ། བསྟན་སྲིད་ལ་རྒྱའི་རྒྱལ་མཚན་མཐོན་པོ་སྲིད་པའི་རྩེ་མོར་འགོད་པ་ལ། ། འབྲལ་མེད་བརྩེ་རྒྱའི་འདུན་མ་མི་ལྷོད་སྡོང་གྲོགས་མཛད་པའི་དམ་ཅན་རྣམས། ། ངེས་མེད་འཁྱམས་པའི་རྒྱལ་ཁམས་པ་ཡི་བསྟན་སྲིད་སྐྱོང་བའི་སྲུང་མ་ཡིན། །
རབ་དཀར་སྤྲིན་ཞོ་མགུལ་དུ་འཁྱུད་ཅིང་ལ་ཐོད་ནམ་མཁའི་དབྱིངས་སུ་ཟུག། ཉེ་རྡུལ་བྱེ་མའི་བཀྲག་མདངས་ཁྲོད་ན་འཇའ་ཟེར་འོད་ཀྱི་ཐིག་ལེས་བཏུམ། ། ལྷ་དབང་སྟོང་གི་གནས་རི་ཞེས་བརྗོད་རྨ་རྒྱལ་སྤོམ་ར་ངལ་གསོའི་སྟེགས། ། ངེས་མེད་འཁྱམས་པའི་རྒྱལ་ཁམས་པ་ཡི་བསྟན་པའི་གནས་རི་ཁྱད་འཕགས་ཡིན། ། ༩༨། ༤། ༢༧རང་ཤག་ཏུ་བྲིས། སེམས་ཀྱི་འབོད་པ། །སྨན་རིའི་གླིང༌། རྔ་བ་རིག་རྒྱམ། མཚན་དཔེའི་འོད་སྣང་རྫོགས་པ་འཇའ་གུར་གྱི་ཁམས་སུ། །སྟོབས་བཅུའི་མེ་ཏོག་གྲོལ་བའི་ཕྱག་འདབ་ཀྱི་རྩེ་མོར། །སྙན་རིག་ཐགས་རྒྱ་རྩེན་པའི་རིན་ཆེན་གྱི་ལྷ་མོ། །མི་ཕྱེད་དད་པ་སྟོང་གི་གདེངས་ཀ་ཡིས་མཆོད་དོ།།
མཐའ་ཡས་རི་ཆུ་སྟོང་གི་ཕ་མཐའ་ན་ལུས་པའི། ། བོད་ཁམས་སཱ་ལའི་སྨན་ལྗོངས་ཕྱུག་མོ་དེ་དྲན་ཚེ། ། སྐྱོ་གདུང་སྨག་གིས་སེམས་ཀྱི་རི་ལུང་དེ་འཛིན་པས། ། མ་བཅོས་སེམས་ཀྱི་འབོད་པ་དབང་མེད་དུ་ཤོར་འགྲོ། །
གཡུ་གོས་ལྗང་བུར་དཀྲིགས་པའི་ནགས་ཀློང་གི་སུལ་ནས། ། འཇིགས་པའི་ཚག་སྒྲ་ང་རོའི་གདངས་ཆེན་ལ་སྦྱར་ཅིང༌། ། ཝ་སྐྱེས་སྙིང་རྩ་གཅོད་པའི་ངར་ཆེན་གྱི་དཔའ་བོ། ། རྒྱ་རྫོངས་ནགས་ཁྲོད་འགྲིམས་པའི་སྟག་རྒོད་དེ་དྲན་བྱུང༌། །
འཇིགས་རུང་དགུ་རླུང་ལྡིང་བའི་བར་སྣང་གི་ཁམས་ནས། ། འཁོར་བའི་འདམ་རྫོབ་དུག་གི་གཡང་རོང་དེ་གཏོར་ཕྱིར། ། རྣམ་རྟོག་རི་བོ་གཞོམ་པའི་ལྕགས་མདའ་དེ་གཏོང་མཁན། ། ཚ་ཞུན་གློག་དམར་སྐྱུག་པའི་གཡུ་འབྲུག་དེ་དྲན་བྱུང༌། །
དཀར་མདངས་ལོ་མས་སྤྲས་པའི་གངས་རི་ཡི་རྩེ་ནས། ། ལྗང་མདོག་གཡུ་གོས་སྣུམ་པོའི་འཕུར་ཤམ་དེ་ལྷུག་ཅིང༌། ། རྩལ་དགུའི་མཆོག་སྟོབས་གླིང་བཞིའི་རྩེ་མོ་ན་ངོམ་པ། ། འཇིགས་བྱེད་གདོང་ལྔ་ལྡན་པའི་གངས་སེང་དེ་དྲན་བྱུང༌། །
དཔག་ཚད་འབུམ་ཕྲག་དུ་མའི་ཡ་མཐའ་ན་འཁོར་ཞིང༌། ། འབད་བརྩོན་རླུང་ཤུགས་དྲག་པོའི་འཁོར་ལོ་ལ་ཞོན་ཏེ། ། མུ་མེད་ཤེས་བྱའི་ཕ་མཐའ་མིག་རྒྱང་གིས་ཟིན་པ། ། མཁའ་ལམ་གསང་རྒྱ་རྟོགས་པའི་ཁྱུང་ཆེན་དེ་དྲན་བྱུང༌། །
འཁྱགས་གཟུགས་རླུང་ངར་ལྡིང་པའི་རྫ་འཕྲང་གི་འདབས་ནས། ། ཁེར་བུར་རྣམ་ཤེས་ཕྲ་མོས་རྒྱལ་ཁམས་དེ་བརྟོལ་ཅིང༌། ། མ་བཅོས་གངས་ལ་དད་པའི་དྭངས་གཙང་གི་སེམས་འགྱུར། ། སྙིང་རྩེའི་ངར་དང་བསྡེབས་པའི་འབྲོང་རྒོད་དེ་དྲན་བྱུང༌། །
ཡངས་པའི་ཐང་གཤོང་གོམ་ཁའི་ལྷུ་དྲུག་གིས་འཇལ་ཞིང༌། །སྐྱ་རྩལ་སྣ་དགུས་སྐྱེལ་བསུ་ཐོགས་མེད་དུ་རྒྱུ་བ། ། ལ་ལུང་དགུ་ཆུ་བརྟོལ་བའི་གཤོག་མེད་ཀྱི་སེམས་ཅན། །འདོ་རིག་རླུང་ལ་འགྲན་པའི་རྟ་མཆོག་དེ་དྲན་བྱུང༌། །
ཞིམ་མངར་འོ་ཞོའི་རྒྱ་མཚོ་བྱང་ཐང་ན་རྩེན་ཞིང༌། །གཡུ་གོས་འདབ་ལོ་རྩེགས་པའི་ཐང་ཆེན་དེ་འགྲིམས་ནས། ། ངུར་བའི་རང་སྒྲ་སྙན་མོས་བེའུ་རྣམས་སྐྱོང་མཁན། །བག་ཡངས་དལ་གྱིས་བགྲོད་པའི་འབྲི་མོ་དེ་དྲན་བྱུང༌། །
ལྕུག་ཕྲན་འདབ་དགུ་རྩེན་པའི་ལྗོན་ཤིང་གི་ཀློང་ནས། ། སྤུ་སྐྱེས་སྒྲོ་ཐུལ་འཇམ་པོ་ལྷབ་ལྷུབ་ཏུ་བསྐྱོད་ཅིང༌། ། ངག་རིག་སྒྱུ་འཕྲུལ་སྟོང་གི་གླུ་སྒོ་དེ་ཕྱེ་མཁན། ། སྨྲ་བ་མཆོག་ཏུ་བྱང་བའི་ཁུ་བྱུག་དེ་དྲན་བྱུང༌། །
མཛེས་མདོག་སྤྲིན་དཀར་ལང་ལོང་རི་རྩེ་ན་འཁྱུད་ཅིང༌། ། སྣ་ཚོགས་མེ་ཏོག་བྲེས་པའི་ལྗོན་ཤིང་དེ་ཀླུབས་ནས། ། རིན་ཆེན་གཏེར་དགུས་ཕྱུག་པའི་བང་མཛོད་དེ་འཆང་བ། ། རྩེ་མོ་དགུང་དུ་སྙེགས་པའི་རི་དབང་རྣམས་དྲན་བྱུང༌། །
བོད་རྒྱལ་གཉའ་ཁྲི་བཙན་པོའི་ཞབས་རྗེས་ཀྱི་ཐོག་མ། ། ཕུན་ཚོགས་འདོད་དགུས་གཏམས་པའི་བྱིན་རླབས་ཀྱི་གན་མཛོད། ། ཡར་ཀླུང་གསེར་གྱི་ཕྱེ་མའི་མཚོ་ཁུག་ན་བཞེངས་པ། ། གནའ་མཁར་དང་པོ་ཡུམ་བུ་བླ་སྒང་དེ་དྲན་བྱུང༌། །
གཡའ་སྤང་གངས་ཀྱི་མེ་ཏོག་ལྷུག་ལྷུག་ཏུ་ལྡེམ་ཞིང༌། ། ཞོ་ཕྱུར་འོ་མའི་རྒྱ་མཚོ་ལོངས་སྤྱོད་དུ་རོལ་ནས། ། ཤ་རིགས་རྒྱུན་སྤྱོད་བྱེད་པའི་ཞལ་ཟས་ལ་གོམས་པ། ། ཕྱུགས་རིགས་སྣ་ཚོགས་ལྡན་པའི་འབྲོག་ཕྱོགས་དེ་དྲན་བྱུང༌། །
གསང་ཀློང་ལྟེ་ཁྲག་དམར་པོའི་ཐིག་ལེ་དེ་བབ་ཅིང༌། ། ལུས་ཀྱི་མེ་ཏོག་འབུས་པའི་ཞིང་ས་རུ་གྱུར་བ། ། མདོ་ཁམས་རྔ་གཡང་ཕྱུག་མོའི་སྣོད་བཅུད་ཀྱི་དགེ་མཚན། ། ལྷ་ཡུལ་ལས་ཀྱང་མཛེས་པས་ལྷག་པར་དུ་དྲན་བྱུང༌། ། ༩༨ ༤ ༢༣ཉིན་གདན་ས་སྨན་རིའི་གླིང་དུ་བྲིས། །
གངས་སུལ་གྱི་རོལ་དབྱངས་ཁྱོད་ལ་སྨོན། བློ་གླིང་ཐུབ་བསྟན་བསྟན་དར། འཕྲིན་ལས་སྣ་ལྔའི་འཇའ་ཚོན་འོད་སྟོང་ཕྱོགས་བཅུའི་ཀུན་གསལ་ཁྱོན་ལ་འཕྲོ། ། ཟབ་བརླིང་སྙིང་རྗེ་འོ་མའི་མཚོ་ཡིས་མུ་མེད་ཁམས་གསུམ་སྐྱེ་འགྲོ་བརླན། ། ཇི་སྙེད་ཆོས་ཀུན་མཁྱེན་པའི་གཏེར་གྱུར་རྣམ་འདྲེན་བསྟན་འཛིན་རྒྱ་མཚོ་མཆོག། བདག་སོགས་ཉམས་ཐག་འགྲོ་བའི་མགོན་དུ་བསྐལ་བརྒྱའི་བར་དུ་བཞུགས་སུ་གསོལ། །
ཕྱིའི་བཀོད་པ་སུམ་རྩེན་ཞིང་ལྟར་འདྲེ་བྱེད་ཡུལ་དུ་མ་མཛེས་ཀྱང༌། ། ནང་གི་སེམས་ལ་འཆི་མེད་ལས་ལྷག་ཆོག་ཤེས་ཞི་བདེའི་པད་དཀར་འཛིན། ། སྙིགས་དུས་བསྟན་འཛིན་མཁས་གྲུབ་དུ་མའི་འདབ་སྟོང་བཞད་པའི་འོ་མཚོ་སྟེ། ། དཔལ་ལྡན་འབྲས་སྤུངས་ཆོས་ཀྱི་གླིང་འདིར་འཆད་རྩོད་རྩོམ་པའི་དྲི་བཟང་རྒྱས། །
ཤར་དང་ནུབ་ཀྱི་ཐ་སྙད་ཙམ་ལས་བློ་གསལ་སྒོ་མང་དམ་ཚིག་འདི། ། ཟུར་གནས་མཁས་པས་ཞིམ་མོར་དཔྱད་ཚེ་དྲི་མས་དབེན་པའི་ཆུ་ཀླུང་འདྲ། ། དགེ་འདུན་ཐུགས་མཐུན་ཚུལ་ཁྲིམས་གཙང་བའི་ཙན་དན་སྤོས་ཀྱི་དྲི་ངད་འདི། ། སྙིང་རྗེའི་རང་གཟུགས་སྤྱན་རས་གཟིགས་དབང་མི་ཕྱེད་དྭངས་བའི་དད་པ་མཚོན། །
སྙན་པའི་བ་དན་མཁའ་ལ་འཕྱོ་བ་བློ་གསལ་བྱེ་བའི་གླིང་ཆེན་ནས། ། མཁས་བཙུན་བཟང་པོའི་ནོར་གྱི་ཕྱུག་པའི་སློབ་དཔོན་དུ་མའི་ཞབས་བསྟེན་ཏེ། ། ཞག་སྟེང་ཟླ་བའི་ཆུ་རླབས་བརྩེགས་ཏེ་ལོ་ཤས་ནང་དུ་འབད་པ་བརྒྱས། ། གངས་ལྟ་རྒད་པོའི་ཐུགས་ངལ་བསིལ་ཕྱིར་གངས་སུལ་རོལ་དབྱངས་འཁྲོལ་ལ་མཚར། །
མཛེས་སྡུག་ཡིད་འོངས་གདོངས་མཐའ་ཅན་པའི་རབ་རྒྱས་ལེགས་བྲིས་འཇུག་སྒྲོ་ལྟར། ། ཡ་རབས་བཟང་སྤྱོད་རྒྱན་གྱིས་སྤྲས་ཤིང་རྒན་གཞོན་ཕན་ཚུན་བརྩེ་གུས་ཟབ། ། ཁུ་བྱུག་སྔོན་མོས་དྲུག་འགྱུར་དབྱངས་ཀྱིས་མཚར་སྡུག་དཔྱིད་དཔལ་བསུ་བ་བཞིན། ། འཛུམ་པའི་བཞིན་ནས་གངས་སུལ་དབྱངས་ཀྱིས་གསར་བུའི་སྙིང་སྟོབས་སྤེལ་ལ་བསྔགས། །
ལོ་པཎ་མཁས་གྲུབ་སྐར་ཚོགས་འབྱུང་གནས་རང་དབང་ཅན་གྱི་འཕགས་ཡུལ་འདིར། ། གདོང་དམར་ཕལ་ཆེར་ས་པཎ་དམ་པའི་བླངས་དོར་དབྱེ་བའི་ལེགས་བཤད་བརྗེད། ། ཡིག་དྲུག་འདོན་པའི་དུས་ཚོད་མ་རྙེད་སྒྲོ་ལ་བགྲང་བས་ཉིན་མཚན་འདའ། ། གངས་རིའི་སུལ་གྱི་རོལ་དབྱངས་འཁྲོལ་མཁན་ཧ་ལམ་རིན་ཆེན་གསེར་བས་དཀོན། །
ཆོས་ཀྱི་ཞིང་སར་རབ་བྱུང་རྣམས་ལ་དམར་པོའི་དཔུང་གིས་མཚོན་ཆ་སྣུན། ། མི་ཡུལ་ལུང་པར་ངུར་སྨྲིག་ཅན་ལ་ཁྱིམ་པ་རྣམས་ཀྱིས་རྙིང་རླུང་སྡང༌། ། གཉའ་གནོན་མཐོང་ཆུང་ཚ་ཟེར་འཕྲོ་ཡང་སྙིང་སྟོབས་གངས་རི་མ་བཞུར་བར། ། གངས་རི་ལྷ་མོའི་ལས་དབང་བསམ་བཞིན་གངས་སུལ་རོལ་དབྱངས་སྙན་པར་འཁྲོལ། །
སུམ་རྟགས་དག་པའི་སྐུ་གཟུགས་རྒྱས་ཤིང་ལང་ཚོའི་མེ་ཏོག་འཛུམ་དཀར་གྲོལ། ། སྙན་ངག་ཚིག་རྒྱན་ལེགས་པར་སྤྲས་པས་སྐལ་མཉམ་བུང་བའི་ཡིད་དབང་འཕྲོག། ལུགས་གཉིས་གེ་སར་གངས་སུལ་དབྱངས་ཀྱི་འབྲལ་མེད་གཅེས་པའི་སྲོག་ཏུ་འཛིན། ། རབ་བྱུང་གཞོན་ནུ་ལང་ཚོ་དར་ཡང་རྒད་པོ་བརྒྱ་ཡི་བློ་གྲོས་ལྡན། །
ན་གཞོན་སློབ་བུའི་སྙིང་ཁམས་བཅོལ་ས་ཕ་ཡུལ་ཆིབས་རྟ་སྤུ་ཁ་འགྱུར། ། གངས་ལྷ་རྒད་པོའི་ཕོ་ཉ་དུ་མ་གཤིན་རྗེའི་ནགས་སུ་ཞི་བར་གཤེགས། ། མེས་པོའི་ཚལ་དུ་སྙན་འསྒྲོག་ཁུ་བྱུག་ཚ་གཙིར་སྙིང་ཁམས་ལྡབ་ལྡིབ་གཡོ། ། གངས་སུལ་རོལ་དབྱངས་ནམ་ཡང་མི་ནུབ་ཡར་ངོའི་ཟླ་བ་ར་རྟག་འགྲན་ཤོག།
རི་ཆུ་སྔོན་མོ་ལྷུང་ལྷུང་བཞུར་ངོགས་ཤ་དང་ཡུ་མོས་རྩེད་འཇོ་རོལ། ། མཛེས་སྡུག་ལྡན་པའི་རི་བོའི་འདབས་སུ་བུ་ང་ལྟེ་ཁྲག་འཕོས་པའི་སར། ། དྲི་བཞོན་བུ་མོས་ཤུགས་གླུ་ལེན་ཞིང་ལོ་ཡག་སྙེ་མ་ལྡེམ་ལྡེམ་གཡོ། ། ན་གཞོན་དུ་མས་མཛེས་ཆེས་སྤུད་དེ་འཇིག་རྟེན་འཚོ་བའི་ལས་ལ་བྲེལ། །
གནམ་སྔོན་ཞུན་མ་ཐང་མར་བརྡལ་འདྲ་བརྗིད་ཉམས་ལྡན་པའི་ཡུལ་ལྗོངས་དེར། ། ཞོགས་ཁའི་བསིལ་རླུང་དེལ་གྱིས་སྐྱོམ་པས་མེ་ཏོག་གསར་བཞད་ཁྲི་མ་འབུམ། ། ཕན་ཚུན་མཛེས་སྡུག་ངོམས་རེས་བགྱིས་པས་ལེགས་བྲིས་བུ་མོའང་སྐྱེངས་པར་སྟེར། ། ལྷ་དབང་བརྒྱ་བྱིན་ཚངས་པ་དག་ཀྱང་ཡིད་ཀྱི་བརྟན་པ་དབང་མེད་འཕྲོག།
བརྩེ་ཆེན་ཨ་མས་སྐྱིད་སྡུག་བཅོལ་ས་གདོད་ནས་ཆགས་པའིའ་འབུལ་ཐང་གྲོང༌། ། ཁོ་བོའི་དལ་རྟེན་མྱུ་གུ་སྔོན་པོས་ཟླ་དགུ་ངོ་བཅུ་མ་ལོན་པར། ། བྱམས་ལྡན་ཨ་མའི་རུམ་དུ་ཞུགས་པས་ཨ་མའི་འདོད་ལམ་ཡདོ་ཚད་བཀག། དབུ་སྐྲ་ལན་བུ་གྱེན་དུ་རབ་ཟིང་མི་སྡུག་ཡི་དྭགས་གཟུགས་སུ་གྱུར། །
ཁྲག་རྣག་ཚོས་པའི་མྱུ་གུ་ཆུང་ངུས་མེ་ཏོག་ལམ་ནས་ཕྱིར་མངོན་དུས། ། བརྩེ་བའི་རབ་མྱོས་བྱམས་ལྡན་ཨ་མས་སྙིམ་ཟུང་དལ་བུར་ཚུར་བླངས་ཏེ། ། མི་གཙང་འཇམ་གཉན་ལག་པས་ཕྱིས་ཏེ་ལུས་ཟུངས་བཅུད་ལྡན་འོ་མ་སྟེར། ། བྱམས་བརྩེ་བཅོས་མིན་འཛུམ་གྱིས་བསྟན་པས་དེར་ལེན་ངུ་ངག་ཕྲེང་བ་བགྲངས། །
ཁྲག་དང་མཆི་མའི་ལོ་ཟླའི་ཁྲོད་དུཁོ་བོའི་སླད་དུ་དུས་བཞིའི་ནང༌། ། དབྱར་དགུན་ཚ་གྲང་ཁྱད་དུ་བསད་ནས་རྒྱ་ནོར་དངུལ་དངོས་གསོག་འཇོག་བྱེད། ། ཡོད་ཚད་བུ་ངའི་མདུན་ལམ་ཆེད་དུ་རེ་བའི་ལོ་ཟླ་སྡུག་གིས་བསྐྱལ། ། དེ་འདྲ་ཨ་མའི་བཀའ་དྲིན་དྲན་དུས་སྐྱོ་བའི་མིག་ཆུ་རྒྱ་མཚོ་འཕྱུར། །
ཨ་མར་སྤྲིངས་པའི་མིག་ཆུ། འདུལ་བ་བློ་བཟང་རྒྱ་མཚོ། ཀ་མ་ལ་ལྟར་མཛེས་པའི་ལྗོངས་སུ་བདག་གི་དྲིན་ཅན་ཨ་མ་ལགས། ། ཁ་ཆུ་སྣབས་ལུད་ཁ་ཡིས་ཕྱིས་ཤིང་དཀར་གསུམ་རོ་བཅུད་བུ་ངར་སྦྱིན། ། ག་ནས་བལྟས་ཀྱང་བཀྲིན་གསུམ་ལྡན་ཨ་མ་ཁྱོད་འདྲ་མཐོང་ཡུལ་དཀོན། ། ང་ཡི་སྙིང་འདྲའི་ཨ་མ་ལོ་ལོ་བུ་ངར་ཐུགས་གཡེང་གནང་མི་དགོས། །
ཅ་དངོས་སྲིད་པའི་ནོར་ལ་མ་རྔམ་འཚོ་བ་ངན་ངོན་ཙམ་གྱི་འགྲིགས། ། ཆ་ལུགས་ཀུན་སྤྱོད་ཆོས་སུ་འགྲོ་བའི་ཁ་འདོན་དགེ་སྦྱོང་ཡང་ཡང་གྱིས། ། ཇ་ཐུག་རྩམ་གསུམ་ལུས་འདི་འཚོ་ན་སྲིད་པའི་ནོར་ལ་སྙིང་པོ་ཅི། ། ཉ་མོ་ཆུ་དང་འགྲོགས་པ་བཞིན་དུ་དགེ་བའི་ཆོས་དང་འབྲེལ་ན་ལེགས། །
ཏཱ་ལའི་བླ་མའི་སྐུ་ཚེ་བརྟན་ན་དྭ་ཕྲུག་བུ་ང་སྡུག་མི་སྲིད། ། ཐ་ཆུང་བུ་ང་མི་ཡུལ་འབྱོར་ཡང་རང་གི་རིགས་པའི་གཞུང་ལུགས་ལ། ། ད་ལྟར་ལྷོ་ཕྱོགས་རྒྱ་མཚོའི་འགྲོམ་དུ་གནས་པའི་བློ་གླིང་སློབ་གྲྭ་རུ། ། ན་གཞོན་བུ་ང་རིག་པ་སྟུག་ཀྱང་ཚོགས་ཆོས་སློབ་གཉེར་བརྩོནལ་བཞིན་མཆིས། །
པ་ཕ་ཨ་མའི་བཀའ་དང་འགལ་ནས་རྒྱུས་མེད་མི་ཡུལ་འབྱོར་བ་མིན། ། ཕ་ཡུལ་ཀླ་ཀློས་ཧམ་བཟུང་བྱེད་པ་བཙན་དབང་འོག་ཏུ་གནས་ཐབས་བྲལ། ། བ་རྒན་བེའུ་དོར་བ་བཞིན་དུ་ད་ལྟར་མཇལ་ཐབས་དབེན་ན་ཡང༌། ། མ་རྒན་ཁྱེད་དང་དྭ་ཕྲུག་ང་གཉིས་ལྷན་འཛོམས་དུས་ཤིག་ཤར་ངེས་སྲིད། །
ཙ་ཀྲ་རྣམ་གསུམ་གཞུང་ལ་བརྩོན་པའི་དུས་བཟང་གོ་སྐབས་རྙེད་ན་ཡང༌། ། ཚ་གདུང་དྲག་པོ་ས་ལུས་ལ་གཟར་དུས་བསིལ་ལྡན་གང་ལྗོངས་སྙིང་ནས་དྲན། ། ཛ་ཡི་གསུང་རབ་ལུང་དོན་ཇི་བཞིན་མི་ཤེས་རྨོངས་པའི་ཡུལ་དུ་ལྷུང༌། ། ཝ་ལེར་སྙིང་ནས་ཨ་མ་དྲན་ཞིང་མིག་ཟུང་མཐའ་ནས་མཆི་མ་བཞུད། །
ཞྭ་སེར་འཛིན་པའི་དགེ་བའི་བཤེས་གཉེན་ཞབས་རྡུལ་སྤྱི་བོར་གཙུག་ཏུ་བཀུར། ། ཟ་འཐུང་ཆེད་དུ་མ་ཡིན་བུ་ངས་གསུང་གི་བདུད་རྩིའི་ཉིང་ཁུ་དེ། ། འ་རེ་འུ་རེའི་ལམ་ནས་མིན་པ་ཁོ་བོའི་སྒྲ་འཛིན་དཀྱིལ་ལ་འཁོར་ནས། ། ཡ་མེད་བུ་ངའི་ཨ་མའི་གསུང་བཞིན་ཡལ་མེད་སྙིང་ཁམས་དབུས་སུ་གཅེས། །
ར་ལུག་འབྲི་གཡག་འཚོ་བའི་དུས་སུ་ཨ་མ་ཁྱེད་དང་ལྷན་ཅིག་ཏུ། ། ལ་དང་སྤང་ཁའི་སྟེང་དུ་གནས་ཤིང་བཟའ་བཏུང་འཚོ་བ་མཉམ་དུ་རོལ། ། ཤ་ཁྲག་རུས་ལས་མཆེད་པའི་བུ་ངའི་དྲིན་ཅན་ཨ་མའི་བསླབ་བྱ་དེ། ། ས་མཐའི་མི་ཡུལ་ལུང་པར་འཁྱམས་ཀྱང་ཨ་མའི་དྲིན་དེ་བརྗེད་མི་སྲིད། །
ཧ་ཅང་བུ་ང་སྦྱངས་འབྲས་དམན་པས་ཚིག་གི་ཟེར་ཟློ་ཤིན་ཏུ་མང༌། ། ཨ་མར་སྤྲིངས་པའི་གདུང་པའི་འཕྲིན་ཆུང་གཟུར་གནས་མཁས་པར་སྙན་མི་སྲིད། ། རང་དང་མཉམ་པའི་སློབ་མ་ཡོངས་ལ་རྩོམ་གྱི་ཁ་ལོ་བསྒྱུར་ཕྱིར་དུ། ། ཁེར་རྐྱང་མགོ་རིལ་གོ་སྨྱོན་ཁོ་བོ་ལྷོ་ཕྱོགས་རྒྱ་མཚོའི་འགྲམ་ནས་བླངས། །
རང་མཚང་ཕྱིར་འདྲེན། རང་བཙན་རྒྱལ་ཁབ་ང་ལ་ཡོད་ཀྱང༌། །ལོན་པའི་བསམས་པ་ང་ལ་མེད། ། ཆོས་སྲིད་ཟུང་འབྲེལ་ལམ་བཟང་ཡོད་ཀྱང༌། །གཉིས་ཀའི་དོན་དག་ངས་མི་ཤེས། །
རྐུབ་སྟེགས་མཐོན་པོའི་གོ་ས་ཟིན་ཀྱང༌། །སེམས་ཤུགས་ལྷག་བསམ་ང་ལ་མེད། ། སྐྲ་ལོ་རིང་པོ་མགོ་ན་བསགས་ཀྱང༌། །ཆུང་འདྲིས་ན་ཆུང་ང་ལ་མེད། །
བཞུགས་ཁྲི་མཐོན་པོ་གནམ་ལ་བཏེགས་ཀྱང༌། །ས་ལམ་རྟོགས་པ་ང་ལ་མེད། ། གྲྭ་ཆས་དམར་པོ་ལུས་སུ་གྱོན་ཡང༌། །སྒོམ་སྒྲུབ་ཉམས་ལེན་ང་ལ་མེད། །
ཆ་ལུགས་བོད་པའི་ལུས་སུ་སྐྱེས་ཀྱང༌། །མི་རིགས་ལ་ཞེན་ང་ལ་མེད། ། སྐྱིད་པའི་རང་ཡུལ་ང་ལ་ཡོད་ཀྱང༌། །སྡོད་པའི་རང་དབང་ང་ལ་མེད། །
སྡkང་བའི་དགྲ་བོ་ང་ལ་ཡོད་ཀྱང༌། །དགྲ་ཤ་ལེན་བསམ་ང་ལ་མེད། ། གཉེན་པའི་འདུན་གྲོགས་ང་ལ་ཡོད་ཀྱང༌། །རྒྱུན་གཤིབ་རེ་བ་ང་ལ་མེད། །
ཆོས་ལུགས་ཆོལ་ཁ་ང་ལ་ཡོད་ཀྱང༌། །མཐུན་ལམ་བྱེད་བསམ་ང་ལ་མེད། ། ས་མཐར་འཁྱམས་པའི་འཁྱམས་པོ་ང་ལ། །ཡོད་གོ་ཆོད་པ་སྣ་གཅིག་མེད། །
རས་གཟན་ལེབ་མོ་གྱོན་པའི་རྣམ་འགྱུར་དང༌། །མགོ་སྒུར་ལྕེ་ཕྱེད་དཔྱངས་པའི་སྤྱོད་ཚུལ་དག། ཕྱི་མའི་དག་ཞིང་ཡུལ་དུ་མི་མཁོ་ཡང༌། །དགེ་འདུན་ནང་ཁྲིམས་འདི་ན་དགོས་ངེས་ཤིག།
ཁ་ནས་སྙན་པོའི་སྤྲེལ་ལད་སྣ་དགུ་དང༌། །ལུས་ཀྱི་རྣམ་པ་གུས་གུས་ཞུམ་ཞུམ་སོགས། །ཚུལ་ལྡན་ཆོས་པ་ཞིག་ལ་མི་དགོས་ཀྱང༌། །དེང་གི་སྤྱི་ཚོགས་འདི་ལ་དགོས་ངེས་ཞིག།
ལག་ཏུ་ཁྱེར་རྒྱུའི་བརྩེགས་བཀྱགས་རྒྱུ་ནོར་དང༌། །མཛེས་པའི་གདོང་དང་ལུས་ངག་ཉམས་དང་འགྱུར། །རི་ཁྲོད་རྣལ་འབྱོར་པ་ལ་མི་མཁོ་ཡང༌། །རང་དོན་རྐུབ་སྟེགས་དོན་ལ་དགོས་ངེས་ཤིང༌། ། ལུས་ལ་མཛེས་བྱེད་རིན་ཆེན་སྣ་དགུ་དང༌། །ལག་ཏུ་ཁུར་རྒྱུའི་འདོད་འཇོ་པད་ཤག་སོགས། །ཐར་པའི་ལམ་སྣེ་ཟིན་པར་མི་མཁོ་ཡང༌། །འཁོར་བ་སྲིད་པ་འདི་ལ་དགོས་ངེས་ཤིག།
རྒྱ་བོད་དབྱིན་སོགས་སྐད་རིགས་འདྲ་མིན་དང༌། །ཨ་རི་ཧོར་སོགས་ངོ་ཤེས་འདྲ་མིན་དག། རྣལ་མའི་ཆོས་པ་ཞིག་ལ་མི་མཁོ་ཡང༌། །འཇིག་རྟེན་ཕལ་བའི་མི་ལ་དགོས་ངེས་ཤིག།
ཟད་བྲལ་རྒྱལ་མཚོའི་མིག་ཆུ། མུ་ཏོ་བ་བསྟན་འཛིན་ཆོས་རྗེ། བཤད་སྒྲུབ་བལྟི་གནས་གཙུག་ལག་རྭ་བའི་མཐར། །གཟུགས་ཕུང་གཞུ་ལྟར་གུག་པའི་རྒན་ཁོག་ཚོས། །ཕྱག་དང་བསྐོར་བ་དལ་བུར་སྐྱོད་མཐོང་ཚེ། །སྡུག་གིས་གཉེར་མ་བསགས་པའི་སྐྱེད་མ་དྲན། །
གཞུང་ལུགས་རྒྱ་མཚོར་བརྩོན་པར་ངལ་མེད་ཀྱང༌། །རྟག་ཏུ་བཅུད་མེད་འབྲས་རྡལ་ཟ་བའི་ཚེ། །ཤ་མར་རྩམ་པའི་བཅུད་ཀྱིས་གསོས་པ་ཡི། །སྙིང་བརྩེ་ཨ་མ་ཡང་ཡང་དྲན་ཞིང་སྐྱོ། །
དཔལ་ལྡན་བློ་གསལ་གླིང་གི་ཆོས་རྭའི་ནང༌། །རྟོག་གེ་འབུམ་ཁྲག་རྟག་ཏུ་དགག་བཞག་གི། རྟགས་གསལ་རྩོད་དུས་རྒྱུན་ཏུ་སློབ་སྦྱོང་ཞེས། །ཡང་ཡང་གསུང་པའི་སྐྱེད་མ་སྙིང་ནས་དྲན། །
དབུ་སྐྲ་ཁ་བའི་མདོག་ལྟར་རབ་དཀར་བའི། །ཞལ་རེས་འཛུམ་མདངས་དབེན་བའི་འདྲ་དཔར་ཞིག། འབྱོར་བས་ཡང་ཡང་བལྟས་པས་སེམས་ཁམས་བུུ། །ཟུག་ངུས་མི་བཟོད་དྲན་པའི་གདུང་དབྱངས་ཐོན། །
སྲོག་ལྡན་ལྗོན་ཤིང་རླུང་གིས་རབ་ཏུ་གཡོ། །གྲིན་གྲལ་སྔོ་བསང་སྒེས་མོའི་ཕང་པ་ན། །གསལ་བྱེད་ཟླ་བའི་འོད་དཀར་འཇམ་པ་དང། །ཡིད་ལ་མ་མའི་ཞལ་ཁྱིམ་ལྷམ་མེར་འཆར། །
བདེན་གཏམ་ཚིག་གི་མདའ་མོ། གུར་ཐང་ཚེ་རིང༌། གྲགས་པའི་མིང་སྙན་དེ་ཁྱེར་བའི། །གཞན་ཕན་བླ་སྤྲུལ་ཚོའི་མདུན་ཅོག། བསྔོ་རྟེན་རི་རབ་ལྟར་བརྩིགས་དུས། །ཤི་བོའི་རྣམ་ཤེས་དེ་ཨེ་གཟིགས། །
གཞུང་དོན་ཐུགས་མངལ་ཏུ་ཆུད་པའི། །དེང་སྐབས་གསར་འཁྲུངས་ཀྱི་དགེ་བཤེས། །ཕྱི་གླིང་ཨ་སྒོར་ལ་བརྩོན་དུས། །ཉམས་ལེན་སེམས་ངོས་སུ་ཨེ་ཤར། །
མི་རྟག་འཆི་རྒྱུ་ལ་ཞུམ་པའི། །བརྫུ་འཕྲུལ་གློག་ཞགས་ཀྱི་སྔགས་རྒན། །ཡོན་བདག་རྒྱུ་ནོར་ལ་ཆགས་དུས། །སྒྲུབ་པའི་གོ་འཕང་ཞིག་ཨེ་བསམ། །
སྣུམ་སྣག་སྐྲ་ལོ་དང་བྲལ་བའི། །འཛུམ་དྲུག་སྟག་རྒོད་ཀྱི་བན་ཆུང༌། །སྒྱུ་འཕྲུལ་གློག་བརྙན་ལ་དབྱིངས་དུས། །དགེ་སྦྱོང་གཙང་དག་ཞིག་ཨེ་དྲན། །
འཇིག་རྟེན་འཁོར་བའི་ནོར་ལ། །སྲེད་བྲལ་བྲག་ཕུག་གི་སྒོམ་ཆེན། །མཛེས་མའི་ཞལ་རས་ལ་ཆགས་དུས། །སྒོམ་སྒྲུབ་སེམས་ངོགས་སུ་ཨེ་བསམ། །
མ་ཅིག་མངལ་སྤྲུམ་ལས་མཆེད་པའི། །ཡུལ་མེད་སྤྲང་འཁྱམས་ཀྱི་བུ་ཚས། །ཉིན་མཚན་སྤྲིད་དུག་ལ་རོལ་དུས། །གངས་ཅན་ཉིན་གཅིག་ཞིག་དྲན་ནམ། །
ཕྱི་གླིང་ལྷ་ཡུལ་དུ་ཆགས་པའི། །རིགས་གཅིག་བོད་རིགས་ཀྱི་སྤུན་ཟླ། །མདུན་ལམ་མགོ་སེར་དང་འདྲེས་ན། །རིགས་བརྒྱུད་དྭངས་གཙང་དེ་ཨེ་ཆགས། །
བྱང་རྒྱུད་གངས་དཀར་ལས་ཉིལ་བའི། །སེང་ཕྲུག་སྟག་ཤར་གྱི་གཞོན་ནུ། །དུས་གང་སྤྲོ་སྐྱིད་ལ་འཁོར་དུས། །མེས་པོའི་ཕང་པ་དེ་ཨེ་དྲན། །
གསེར་ཁྲིའི་གོ་འཕང་ལ་འཛེགས་པའི། །གཞུང་དྲང་སེང་གེ་ཡི་དཔོན་རིགས། །གཞུང་དངུལ་ལྐོག་ཟ་རུ་བྱེད་དུས། །སྡིག་པའི་རྒྱ་མཚོ་དེ་ཨེ་དྲན། །
བྱང་ཕྱོགས་ཕ་ཡུལ་ནས་སྤྲིངས་པའི། །དྲིན་ལྡན་ཡབ་ཡུམ་གྱི་བསླབ་བྱ། །རྫ་བརྒྱབ་ཆུ་བླུགས་བཞིན་བྱས་ན། །ཕ་མར་དྲིན་ལན་ཞིག་ཨེ་ཡོང༌། །
འཕགས་ཡུལ་བོད་རིགས་ཀྱི་སོན་རྩས། །ཟབ་བརླིང་རིག་གཞུང་དེ་དོར་ནས། །སྐྲ་སེར་སྐད་ཡིག་ལ་འཇུག་དུས། །བོད་མིའི་བདེ་སྡུག་ཞིག་ཨེ་དྲན། །
རྩལ་རྫོགས་བོད་ཞེན་གྱི་རྩོམ་པོ། །གཞན་ལ་ཚིག་མཚོན་ཀྱོང་འཕེན་ནས། །སྙན་གྲགས་ཁོ་ན་ལ་བརྔམས་དུས། །བོད་མིའི་གནས་སྟངས་དེ་དྲན་ནམ། །
ལྔ་རིག་ལུས་སྟོབས་རང་རྒྱས་ན། །འབྱུང་འགྱུར་གངས་ཅན་གྱི་བུ་ཚར། །གོ་རྟོགས་དཀའ་གནད་ཀྱི་ཉིང་ཁུ། །ཤོག་དཀར་ལེབ་མོའི་ཐོག་ཕོབ་དང༌། །
བསིལ་བསིལ་སྨན་ལྗོངས་ཀྱི་ཡུལ་ཁམས། །སྙིང་སྙིང་སྲོག་རྩ་དབུས་མཆིས་ན། །ནག་ནག་དུག་སེམས་དེ་དོར་ནས། །རྡོག་རྡོག་ཅིག་བསྒྲིལ་དེ་གནང་རོགས། །༩༩།༩།༡༥ ཉིན་རང་ཤག་ཏུ་བྲིས།
རོ་བཅུད་ལྡན་པའི་བྱ་ཤ་ཉ་ཤ་ལས། །བརྩེ་ལྡན་ཨ་མའི་ནུ་ཞོ་མངར་མོ་ཞིམ། །ཕག་ཤ་ལུག་ཤ་རིན་ཐང་ཆེ་ན་ཡང༌། །རིན་པ་མེད་པའི་ཨ་མའི་འོ་མ་བཞིན། །
ཕ་ཡུལ་སྤུན་མཆེད་ཡིད་ལ་དྲན་པ་དང༌། །འདྲེན་བྱེད་ཟུང་ནས་མཆི་མའི་རྦ་རླབས་གཡོ། །སྙིང་རྗེ་མེད་པའི་རྒྱ་དམར་ཀླ་ཀློས་ཚོས། །ང་དང་ཕ་ཡུལ་མ་འགྲིམ་ཀ་མེད་བཟོས། །
དྭངས་གཙང་དབྱིངས་ལ་འཕུར་བའི་ཁྲུང་ཁྲུང་ལགས། །ཚིག་གསུམ་ཡི་གེ་ཕ་མའི་ཕྱག་ཏུ་ཕུལ། །ཡང་ཡང་དྲན་པའི་བྱམས་ལྡན་ཨ་མ་ལགས། །ལྷོ་མཐར་འཁྱམས་པའི་བུ་སྨྱོན་ང་ཡིས་ཕུལ། །
དྲིན་ཅན་ནང་མི་བཞག་ནས་མི་ཡུལ་སླེབས། །འཕགས་པའི་ཡུལ་ལ་འཁྱམས་པའི་བུ་སྨྱོན་ངས། །ཛ་དྲག་དུས་ལ་ཐུགས་པའི་སྤུན་ཟླ་རྣམས། །དཀའ་སྡུག་བཟོད་སྲན་བྱེད་རིནས་བཅུ་ལ་སློབས། །
ཁོར་ཡུག་སྐྱེད་པའི་འཕགས་ཡུལ་གྱི་ཞིང་ན། །ཆ་རྐྱེན་འཛོམས་པོ་ཇི་ལྟར་ཚང་ཡོད་ཀྱང༌། །སྐྲ་ལོ་དུང་ལྟར་དཀར་བའི་ཕ་མ་དྲན། །བྱམས་ལྡན་ཕ་མ་བཞག་ནས་སྡོད་ཐབས་བྲལ། །
ཧ་ཅང་སེམས་པ་སྐྱོ་བའི་ཚིག་གསུམ་འདེ། །ཕ་མ་རང་ཡུལ་དྲན་པའི་དབང་མེད་ཤོད། །